|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Č, č***  Písanie – **veľké písané *Č,* malé písané *č*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *Č* v reči  a.2) Určiť hlásku *Č* na začiatku, vo vnútri a na konci slova  b.1) Čítať všetky tvary písmen *Č, č*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *Č, č*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o strachu z lekárskeho vyšetrenia |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, kartičky s vetami napísanými po jednotlivých slovách, slová na kartičkách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *Č* v reči *(1. úroveň – zapamätanie)* 2. sluchovo určiťpozíciu hlásky *Č* na začiatku, vo vnútri a na konci slova *(2. úroveň – porozumenie)* 3. určiť grafickú podobu tvarov písmen *Č, č (1. úroveň – zapamätanie)* 4. čítať všetky tvary písmena *Č (1. úroveň – zapamätanie)* 5. určiť v texte slová, ktoré podobne znejú – rýmy *(2. úroveň – porozumenie)* 6. tvoriť vety podľa zadania *(3. úroveň – aplikácia)* 7. porovnať text s ilustráciou *(2. úroveň – porozumenie)* 8. písať správne veľké písané *Č,* malé písané *č (1. úroveň – zapamätanie)* 9. rozprávať o strachu z lekárskeho vyšetrenia *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že raz večer sedel doma na gauči a čítal knihu. Bol taký zaujatý dejom, až spadol z gauča a stal sa mu úraz. Ako to celé dopadlo, si prváci vypočujú alebo prečítajú v príbehu v šlabikári. Najskôr sa však naučia poznať a čítať rodinku nového písmena, ktoré je na začiatku slova *čítať.* Žiaci určia písmeno. |
| 3. expozičná časť | * Vyvodenie tvarov písmena *Č* na nápovednej tabuli      * Šlabikár, strana 36, vyvodenie všetkých tvarov písmena *Č*      * Šlabikár, strana 36   + práca s vyvodzovacími obrázkami      * Didaktická hra *Vláčik* | 10´ | Žiakom ukážeme nápovedný obrázok čižmy na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *Č* predstavíme rodinku písmena *Č: veľké* *tlačené Č, malé tlačené č, veľké písané Č, malé písané č*.  Spoločne so žiakmi opakujeme názvy písmen. Rodinku písmena *Č* žiaci môžu predstaviť aj HUPSOVI.  Po pomenovaní písmen na nápovednej tabuli si žiaci otvoria šlabikár na strane 36, pomenujú nápovedný obrázok a prečítajú všetky tvary písmena *Č* pod ním.  Žiaci pomenujú trojice obrázkov v jednotlivých riadkoch a určia pozíciu hlásky *Č* v slovách. Žiaci môžu hovoriť ďalšie slová s hláskou *Č* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno Č/Vyvodzovacie obrázky.*  Dôvodom zaradenia hry je precvičiť si fonematické uvedomovanie novej hlásky v slove. Všetci žiaci sa postavia vedľa lavíc. Lavica predstavuje vláčik, ktorý všetkých zavezie do Krajiny múdrych detí. Nasadnúť do vláčika môže ten, kto splní zadanie. Učiteľ povie, že pocestuje ten, kto vymyslí slovo s písmenom *Č*na začiatku, vo vnútri alebo na konci slova. Žiak, ktorý povie správne slová, si sadne – cestuje vláčikom do Krajiny múdrych detí. |
| 4. fixačná časť | * Motivačný text *Nešikovný HUPS*   + počúvanie príbehu   + rozhovor o prečítanom texte      * Šlabikár, strana 36, úloha   + porovnanie textu s ilustráciou | 10´ | So žiakmi sa presunieme do zadnej časti triedy (mimo lavíc).  Prečítame im text o tom, ako sa HUPS poranil a potreboval lekárske ošetrenie, ktorého sa veľmi bál. V krátkom riadenom rozhovore sa rozprávame so žiakmi o strachu z lekárskeho vyšetrenia.  Text čítame ešte raz spoločne so žiakmi (slová s bledými písmenami, ktoré sa doteraz neučili, nemusia čítať všetci žiaci). Upozorníme ich na slovné spojenia napísané iným fontom písma, prečítame ich ešte raz. Vysvetlenie významu zvýraznených slovných spojení nájdeme v HUPSOVOM slovníku na MMD: *MMD/Nácvičné obdobie/písmeno Č/HUPSOV SLOVNÍK/str. 36 Nešikovný HUPS.*  Žiakom prečítame niektoré slová, ktoré sú na konci veršov a oni povedia slovo, ktoré bolo v texte a podobne znie (napríklad *čosi – bosý, plačku – striekačku...*).  Žiaci opíšu ilustráciu a porovnajú ju s informáciami z textu. Mali by nájsť rozdiely: *HUPS neskáče z gauča, ale z postele, kniha na ilustrácii je o dinosauroch, nie o bitkách.* |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 24   + rozcvičenie rúk   + ukážka správneho tvaru písmena a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *Č* v záložkách pod sebou. Žiaci prečítajú všetky tvary písmena *Č* a povedia, ktoré písmená sa budú učiť písať (sú vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *Č* a malého písaného *č*, *MMD/Nácvičné obdobie/písmeno Č/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *Č* a malého písaného *č* vystretou rukou vo vzduchu spolu s animáciou. Môžeme sa ich spýtať, na ktoré písmeno sa *Č* podobá a čím sa od neho líši (podobá sa na *C* a líši sa mäkčeňom).  Žiaci nacvičujú písanie písaných tvarov písmen *Č, č* v cvičnom zošite. |
| 2. fixačná časť | * Písanie, 5. zošit, strana 24   + nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 24   + písanie tvarov písmen *Č, č*      * Didaktická hra *Živé vety* | 10´ | Keď žiaci zvládli tvar písmen *Č, č* v cvičnom zošite, pokračujú v predpisovom zošite. Najskôr obťahujú tvar veľkého písaného *Č* a malého písaného *č,* ktoré sú doplnené šípkami s číslami vyjadrujúcimi postupnosť pri písaní. Žiaci najskôr opíšu postup*,* potomobťahujú tvar písmen rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *č*. Cieľom tejto úlohy je utvrdiť si správnu grafickú podobu malého písaného *č*. Žiakov priebežne kontrolujeme.  Žiaci obtiahnu veľký tvar písmen *Č, č* v prvých dvoch riadkoch, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Slabiky píšu perom.    Pri sebahodnotení sa žiaci môžu zamerať na písanie mäkčeňa, na jeho správne umiestnenie. Môžu zakrúžkovať červenou farbičkou slabiku, ktorá sa im najviac vydarila.  Dôvodom zaradenia hry je opakovanie skladania viet a ich čítanie. Žiakom rozdáme kartičky, na ktorých sú napísané vety po slovách, každá inou farbou alebo iným typom písma. Každý najskôr prečíta svoje slovo. Potom vyberieme niektorého žiaka, ten predstúpi pred tabuľu, ukáže slovo na kartičke a zavolá „kamarátov“ z vety. Žiaci, ktorí majú na kartičkách slová napísané rovnakou farbou a typom písma, prídu pred tabuľu a zoradia sa tak, aby veta mala zmysel. Potom všetci spoločne vetu prečítajú.  Môžeme použiť vety: *Moja mamička často číta. Páči sa mi červené tričko. Babička má kačky a mačku. Čokoláda je sladká. Zjedli sme čerstvé pečivo. Babičke sa zlomila stolička. Anička má novú práčku.* *Ujo Cyril je bača.* |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *Č.* Môžu tiež povedať slovné spojenia, ktoré boli zvýraznené v texte o HUPSOVI. |
|  | **2. hodina** |  |  |
| 1. expozičná časť | * Šlabikár, strana 36   + čítanie slov s novým písmenom      * Didaktická hra *Nájdi dvojicu* | 25´ | Žiaci sa môžu postaviť pri svojej lavici tak, aby dobre videli na úlohu v šlabikári. Najskôr spoločne prečítajú každý stĺpec rovnomerným pomalším a plynulým tempom. Potom môžu čítať iba slová, ktoré sa začínajú písmenom *č*. Pri opakovanom čítaní môžu čítať jedno slovo nahlas, druhé potichu. Dôležité je, aby mali žiaci rovnaké tempo čítania a „nestratili“ sa v texte.  Žiaci môžu podčiarknuť jednou farbou všetky zvieratá (*zajačik, pavúčik, mravček, kukučka*).  Pri riešení úlohy môžeme použiť *MMD/Nácvičné obdobie/písmeno Č/Práca so šlabikárom/str. 36, NOVÉ SLOVÁ.*  Opis didaktickej hry je v metodických komentároch. Dôvodom zaradenia hry je tvorenie dvojíc slov, ktoré sa k sebe najviac hodia a opakovanie čítania slov. Môžeme použiť slová: *bača, ovečky, koláč, černice, potápač, psíček, mačička, braček, sestrička, hračka, skladačka, vtáčik, kukučka, pavúčik, pavučina, babička, vnučka...* |
| 2. fixačná časť | * Písanie, 5. zošit, strana 25   + precvičenie písania      * Didaktická hra *Vlny* * Písanie, 5. zošit, strana 25   + precvičenie písania | 18´ | Žiaci napíšu vystretou rukou vo vzduchu tvar veľkého písaného *Č*.  Potom predpíšeme na tabuľu slová s písmenom *č*, žiakov upozorníme na mäkčeň a pripojenie písmen. Najskôr píšu do cvičného zošita, potom samostatne do predpisového zošita. Upozorníme ich, aby nezabudli prečítať a skontrolovať, čo napísali.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *ČERVENÁ* napísané na farbičke. Žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Dôvodom zaradenia hry je precvičenie tvorenia slov s hláskou *Č*.  Žiakom povieme, aby sa postupne postavili a povedali slovo s hláskou *Č*. Žiaci vstávajú z lavíc v poradí, ako sedia, po vyslovení slova zostanú stáť. Keď sa takýmto spôsobom všetci vystriedajú, začnú opäť tvoriť slová s hláskou *Č*, ale žiaci si po splnení zadania sadnú. Státím a sadnutím žiaci pripomínajú pohyb vlny (ako pri športových podujatiach na tribúne). Aby boli „vlny“ rýchlejšie, môžeme žiakov rozdeliť na skupiny podľa radov lavíc, v ktorých sedia (každý rad spraví samostatnú vlnu).  Skôr než žiaci začnú nacvičovať písanie slov, najskôr ich nahlas povedia, rozložia na hlásky a povedia počet hlások v slove. Potom slová napíšu do cvičného zošita a neskôr do predpisového zošita. Slová a vetu po napísaní pozorne prečítajú a skontrolujú.  Prácu žiakov priebežne kontrolujeme a hodnotíme a chválime ich za pokrok.  Pri sebahodnotení sa žiaci môžu zamerať na správnu polohu mäkčeňa v písmenách *Č, č*.  Žiaci môžu zakrúžkovať červenou farbičkou slovo, ktoré sa im najviac vydarilo. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Č, č***  Písanie – **veľké písané *Č,* malé písané *č*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Matematika  Etická výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Precvičovať fonematické uvedomovanie zakončenia slova  b.1) Čítať všetky tvary písmen *Č, č*  b.2) Čítaťslová a vety vytvorené z daných písmen  b.3) Čítať s porozumením  d.1) Reprodukovať rozprávanie  d.2) Používať spisovnú výslovnosť |
| psychomotorické | c.1) Písať správne písané i tlačené tvary písmen *Č, č*  c.2) Písať správne slová a vety vytvorené z daných písmen |
| afektívny | d.3) Rozprávať o slušnom správaní u lekára |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, slová na kartičkách, obrázky, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. určiť pravdivú a nepravdivú informáciu z textu a obrázka *(2. úroveň – porozumenie)* 3. určiť rovnaké zakončenie slov *(2. úroveň – porozumenie)* 4. napísať slová znázornené na obrázkoch *(2. úroveň – porozumenie)* 5. tvoriť vety podľa zadania *(3. úroveň – aplikácia)* 6. písať správne tlačené tvary *č, Č (1. úroveň – zapamätanie)* 7. povedať slová, ktoré podobne znejú *(3. úroveň – aplikácia)* 8. rozprávať o slušnom správaní u lekára *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Precvičovanie čítania   + práca skupín na stanovištiach * Šlabikár, strana 37, úloha 1 | 15´ | Žiakov môžeme rozdeliť na tri skupiny. Budú postupne pracovať na troch stanovištiach. Najskôr žiakom vysvetlíme, čo budú robiť pri magnetickej tabuli, na koberci a v lavici. Skupiny sa striedajú na stanovišti po 5 minútach.  **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky s vetami napísanými po jednotlivých slovách, každá veta inou farbou alebo iným typom písma. Kartičky spustíme z výšky na zem – „napršia“ ako dážď (je to didaktická hra *Dážď zo slov*). Žiaci z nich skladajú vety. Ak nemáme vetu pre každého žiaka, môžu pracovať vo dvojiciach. (Vety, ktoré môžeme použiť: *Lucka stratila farbičky. Strýko Tibor uplietol korbáč. Mamička pečie koláče. Včera sme kúpili čerstvý kečup. Má Katka čisté papuče? Na jar prileteli lastovičky. Vyskoč na červenú stoličku! Moja babička je krajčírka...*)  **Druhá skupina** bude pracovať pri magnetickej tabuli, kde sme napísali známe slová znázornené na obrázkoch. Obrázky sú pripnuté okolo slov. Žiaci spájajú slová s obrázkami. Ak nemáme dostatok obrázkov pre každého žiaka, slová môžeme napísať rôznym typom písma, aby každý žiak mohol priradiť dvojicu slovo – obrázok. (Napr. *mačka, palička, lavička, farbičky, kačica, počítač, zvonček, čokoláda, varič, gauč, stolička, koláče, mravček, kočík, hasič...*)  **Tretia skupina** pracuje v laviciach spolu s učiteľom. Žiaci riešia úlohu zo šlabikára, strana 37, úloha 1. Spoločne prečítajú slová a vyznačia rovnaké zakončenie slov *-čka*. Neúplné slová dopíšu a prečítajú. Úlohu môžeme rozšíriť o ďalšie podstatné mená a zdrobneniny.  Po uplynutí určeného časového úseku sa žiaci presúvajú na ďalšie stanovište. Prácu žiakov priebežne kontrolujeme a chválime ich za samostatnosť. |
| 3. fixačná časť | * Šlabikár, strana 37, úloha 2      * Šlabikár, strana 37, úloha 3   + čítanie viet   + určenie pravdivej a nepravdivej informácie z textu a obrázka      * Didaktická hra *Rýchle slová* * Šlabikár, strana 37, písanie tlačených písmen      * Písanie, 5. zošit, strana 22   + prepis tlačeného textu      * Písanie, 5. zošit, strana 22   + skladanie slov z písmen podľa určenia | 25´ | Žiaci pomenujú obrázky, potom povedia slová po slabikách a samostatne ich napíšu. Upozorníme ich, že slová sa líšia od seba zakončením *-ček*.  Pri riešení úlohy môžeme použiť *MMD/Nácvičné obdobie/písmeno Č/Práca so šlabikárom/str. 37, úloha 2.*  So žiakmi sa presunieme do zadnej časti triedy (mimo lavíc).  HUPS im môže povedať, že bol v krajine škriatkov v čakárni u lekára. Všetci škriatkovia tam ticho sedeli a čakali, kým ich sestrička pozve do ambulancie. No videl tam aj počmáraný stolík. To sa mu nepáčilo. Je zvedavý, či aj prváci boli niekedy v čakárni u lekára a čo tam videli. V krátkom riadenom rozhovore žiaci hovoria o tom, čo zažili u lekára, o vhodnom a nevhodnom správaní.  Žiakom vysvetlíme zadanie, potom spoločne čítajú vety pomalším a plynulým tempom. Pri opakovanom čítaní určujú pravdivosť a nepravdivosť viet porovnaním s ilustráciou v úlohe. Po prečítaní viet môžeme žiakov vyzvať, aby formulovali aj ďalšie podobné vety.  Opis didaktickej hry je v metodických komentároch. Dôvodom jej zaradenia je precvičiť pohotové čítanie slov (techniku čítania slov).  Môžeme použiť slová na kartičkách z predchádzajúcej hodiny.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno Č/Pracovný list písmeno Č, Pracovný list písmeno č.*  Pri riešení úlohy môžeme použiť *MMD/Nácvičné obdobie/písmeno Č/Práca so šlabikárom/tlačené č, Č.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu.  Táto strana je opakovacia, preto žiakom vysvetlíme zadanie a pracujú samostatne.  Pri sebahodnotení sa žiaci môžu zamerať na úhľadnosť napísaných viet. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať dvojice slov, ktoré vyjadrujú veľkú a malú vec (podobne ako v úlohe 2), napr. *stolík, stolček, mravec, mravček...* |
|  | **2. hodina** |  |  |
| 1. expozičná časť | * Pracovný zošit, strana 32, čítanie o zvieratách      * Didaktická hra *Drep – skok* | 10´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *Č* a prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *čertovcovi*.  Dôvodom zaradenia didaktickej hry je precvičenie fonematického uvedomovania hlásky *Č* v slovách. Ak povieme slovo, v ktorom je na začiatku hláska *Č,* žiaci spravia drep. Ak je na začiatku slova hláska *C*, žiaci vyskočia. Môžeme použiť slová z úlohy 1 v pracovnom zošite (strana 32). Je to príprava na samostatnú prácu pri riešení tejto úlohy. |
| 2. fixačná časť | * Pracovný zošit, strana 32, úloha 1   + precvičenie fonematického uvedomovania hlásky *Č* v slovách        * Didaktická hra *Tichá* * Pracovný zošit, strana 32, úloha 2      * Pracovný zošit, strana 32, úloha 3      * Pracovný zošit, strana 32, úloha 4 | 33´ | Žiakom vysvetlíme zadanie úlohy, upozorníme ich, že v hre *Drep – skok* si precvičili riešenie úlohy, preto ju budú riešiť ako samostatnú prácu. Potom môžeme žiakov rozdeliť na dve skupiny.  **Prvá skupina** samostatne rieši úlohu 1 v pracovnom zošite.  **Druhá skupina** číta spolu s učiteľom text z textovej prílohy na nácvik techniky čítania na strane 4 (je umiestnená v strede šlabikára). Pracujeme podľa individuálnych potrieb žiakov.  Prácu skupín po dohodnutom časovom úseku vymeníme.  Samostatnú prácu žiakov spoločne skontrolujeme.  Dôvodom zaradenia didaktickej hry je zmena činnosti a opakovanie čítania slov. Použijeme kartičky so slovami. Žiakom ukážeme napríklad slovo *ovečky*, môžeme sa spýtať: *Sú to zvieratá?* Žiaci kývaním hlavy odpovedia *áno*. Potom slovo spoločne prečítajú. Ak ukážeme žiakom slovo *babička*, môžeme sa spýtať: *Počujeme toto slovo vo vete Deduško kosí trávu?* Žiaci kývaním hlavy odpovedia *nie*. Použijeme kartičky so slovami z predchádzajúcej hodiny.  HUPS môže povedať žiakom zadanie úlohy. Najskôr ju riešia ústne, žiaci hovoria, čo môže mať farbu uvedenú v pracovnom zošite. Napríklad: zelené: *tráva, tričko;* červené: *kvety, kabát;* modré: *obloha, auto;* čierne: *tma, mravec*. Žiaci môžu slová napísať na tabuľu. Do pracovného zošita ich píšu samostatne.  Úlohu riešime spoločne so žiakmi. Najskôr hovoria slová, ktoré podobne znejú ako slová v úlohe, potom ich napíšu na tabuľu a do pracovného zošita. Napríklad: mačka – *kačka*, *kvočka,* lavička – *stolička, palička*, domček *– stromček, zvonček*, čaj – *daj, maj*.  Úlohu žiaci vypracujú samostatne.  Pri sebahodnotení sa žiaci môžu zamerať na správne vyfarbenie obrázkov v prvej úlohe. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu povedať, čo si zapamätali o čertovcovi. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ď, ď***  Písanie – **veľké písané *Ď,* malé písané *ď*** | |
| **Prierezové témy** | Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *Ď* v reči  a.2) Určiť hlásku *Ď* na začiatku a vo vnútri slova  b.1) Čítať všetky tvary písmen *Ď, ď*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *Ď, ď*  c.2) Písať správne slabiky, slová a vety vytvorené z daných písmen |
| afektívny | d.4) Vyjadriť svoj vzťah k prírode |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, slová na kartičkách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *Ď* v reči *(1. úroveň – zapamätanie)* 2. sluchovo určiťpozíciu hlásky *Ď* na začiatku a vo vnútri slova *(2. úroveň – porozumenie)* 3. určiť grafickú podobu tvarov písmen *Ď, ď (1. úroveň – zapamätanie)* 4. čítať všetky tvary písmena *Ď (1. úroveň – zapamätanie)* 5. tvoriť vety podľa zadania *(3. úroveň – aplikácia)* 6. písať správne veľké písané *Ď,* malé písané *ď (1. úroveň – zapamätanie)* 7. rozprávať o svojom vzťahu k prírode *(2. úroveň – reagovanie)* 8. rozprávať o svojom postupe pri riešení problémov *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že si raz vyšiel do lesa v krajine škriatkov. Zobral si ďalekohľad, aby mohol pozorovať zvieratá. Na kraji lesa pri malom pníku našiel mláďa. Ako to celé dopadlo, si prváci vypočujú alebo prečítajú v príbehu v šlabikári. Najskôr sa však naučia poznať a čítať rodinku nového písmena, ktoré je na začiatku slova *ďalekohľad.* Žiaci určia písmeno. |
| 3. expozičná časť | * Vyvodenie tvarov písmena *Ď* na nápovednej tabuli      * Šlabikár, strana 38, vyvodenie všetkých tvarov písmena *Ď*      * Šlabikár, strana 38   + práca s vyvodzovacími obrázkami      * Didaktická hra *Bystré ušká* | 10´ | Žiakom ukážeme nápovedný obrázok ďalekohľadu na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *Ď* predstavíme rodinku písmena *Ď: veľké* *tlačené Ď, malé tlačené ď, veľké písané Ď, malé písané ď*.  Spoločne so žiakmi opakujeme názvy písmen. Rodinku písmena *Ď* žiaci môžu predstaviť aj HUPSOVI.  Po pomenovaní písmen na nápovednej tabuli si žiaci otvoria šlabikár na strane 38, pomenujú nápovedný obrázok a prečítajú všetky tvary písmena *Ď* pod ním.  Žiaci pomenujú obrázky v jednotlivých riadkoch a určia pozíciu hlásky *Ď* v slovách. Môžu hovoriť ďalšie slová s hláskou *Ď* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno Ď/Vyvodzovacie obrázky.*  Dôvodom zaradenia hry je určiť slová, v ktorých je alebo nie je hláska *ď*. Žiaci netvoria sami slová, pretože hláska *ď* je málo frekventovaná hláska, preto by sa žiakom ťažko hľadali nové slová.  Žiaci si položia ruky na lavicu a počúvajú slová, ktoré im budeme hovoriť. Ak povieme slovo, v ktorom je hláska *ď*, zdvihnú ruku (lakeť zostáva položený na lavici). Ak povieme slovo, v ktorom nie je hláska *ď*, ruku majú položenú na lavici. Na záver hry pochválime žiakov za to, že majú bystré ušká a správne pracovali.  Môžeme použiť slová, v ktorých je hláska *ď*: *ďalekohľad, mláďa, medveď, loď, ďatelina, dážď, dážďovka, žaluď, papraď, odpoveď, ďakujem, ďobe, Ďurko, Naďa, ďaleko, ďateľ, ďasno...* |
| 4. fixačná časť | * Motivačný text *HUPS a mláďa*   + počúvanie príbehu   + rozhovor o prečítanom texte      * Šlabikár, strana 38, úloha   + porovnanie textu s ilustráciou | 10´ | So žiakmi sa presunieme do zadnej časti triedy (mimo lavíc).  Prečítame im text o tom, ako si raz HUPS vyšiel do lesa v krajine škriatkov. Zobral si ďalekohľad, aby mohol pozorovať zvieratá. Na kraji lesa pri malom pníku našiel mláďa. Nespoznal ho, preto sa s ním chcel rozprávať. Po prvotnom nadšení a intenzívnom premýšľaní ho činnosť prestala zaujímať a urazil sa. Text čítame ešte raz spoločne so žiakmi (slová s bledými písmenami, ktoré sa doteraz neučili, nemusia čítať všetci žiaci). Upozorníme ich na slovné spojenia napísané iným fontom písma, prečítame ich ešte raz. Vysvetlenie významu zvýraznených slovných spojení nájdeme v HUPSOVOM slovníku na MMD: *MMD/Nácvičné obdobie/písmeno Ď/HUPSOV SLOVNÍK/str. 38 HUPS a mláďa.*  Po opakovanom prečítaní textu sa v krátkom riadenom rozhovore spýtame žiakov, či boli niekedy v lese, čo v ňom videli, či si myslia, že les je dôležitý pre zvieratá a pre ľudí. Tiež môžu hovoriť o tom, čo HUPS neurobil správne a navrhnúť mu spôsob primeraného správania pri riešení problému.  Žiaci pomenujú plody na obrázkoch (*reďkovka, žaluď*) a vyhľadajú v texte ich názvy. Pri slove *žaluď* im môžeme pomôcť určiť písmeno *ž*. |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 26   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *Ď* v záložkách pod sebou. Žiaci prečítajú všetky tvary písmena *Ď* a povedia, ktoré písmená sa budú učiť písať (sú vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *Ď* a malého písaného *ď*, *MMD/Nácvičné obdobie/písmeno Ď/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *Ď* a malého písaného *ď* vystretou rukou vo vzduchu spolu s animáciou. Žiakov upozorníme na to, že veľké písané *Ď* má mäkčeň nad písmenom, malé písané *ď* má mäkčeň vedľa písmena. Môžeme sa ich spýtať, na ktoré písmeno sa *Ď* podobá a čím sa od neho líši (podobá sa na *D* a líši sa mäkčeňom).  Žiaci nacvičujú písanie písaných tvarov písmen *Ď, ď* v cvičnom zošite. |
| 2. fixačná časť | * Písanie, 5. zošit, strana 26   + nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 26   + písanie tvarov písmen *Ď, ď*      * Didaktická hra *Telefón* | 10´ | Keď žiaci zvládli tvar písmen *Ď, ď* v cvičnom zošite, pokračujú v predpisovom zošite. Najskôr obťahujú tvar veľkého písaného *Ď* a malého písaného *ď,* ktoré sú doplnené šípkami s číslami vyjadrujúcimi postupnosť pri písaní. Žiaci najskôr opíšu postup*,* potomobťahujú tvar písmen rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *ď*. Cieľom tejto úlohy je utvrdiť si správnu grafickú podobu malého písaného *ď*. Žiakov priebežne kontrolujeme.  Žiaci obtiahnu veľký tvar písmen *Ď, ď* v prvých dvoch riadkoch, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Slovo píšu perom.    Pri sebahodnotení sa žiaci môžu zamerať na písanie správneho umiestnenia mäkčeňa. Môžu zakrúžkovať čiernou farbičkou slovo, ktoré sa im najviac vydarilo.  Dôvodom zaradenia hry je precvičenie čítania slov.  Na lavicu uložíme kartičky so známymi slovami. So žiakmi ich najskôr spoločne prečítame. Potom sa žiaci presunú do zadnej časti triedy (mimo lavíc). Rozdelíme ich do troch skupín, ktoré sa postavia do zástupu chrbtom k lavici so slovami. Posledný z každého zástupu je rovnako vzdialený od lavice – asi 1 m. K prvým žiakom v zástupoch sa postavíme a každému pošepkáme do ucha niektoré zo slov na kartičkách, napr. *motorka*. Žiaci na povel začnú šepkať slovospolužiakovi, ktorý stojí za ním (klasická hra na telefón). Posledný žiak, keď sa dozvie slovo, podíde k lavici a zoberie do ruky kartičku so správnym slovom, ktoré sa dozvedel „z telefónu“.  Vyhráva skupina, ktorá skôr a správne určí dané slovo. Posledný žiak sa premiestni na začiatok (k učiteľovi) a hra môže pokračovať. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *Ď.* Môžu tiež povedať slovné spojenia, ktoré boli zvýraznené v texte o HUPSOVI. |
|  | **2. hodina** |  |  |
| 1. expozičná časť | * Didaktická hra *Povedz vetu* * Písanie, 5. zošit, strana 27   + precvičenie písania | 20´ | Opis didaktickej hry je v metodických komentároch. Dôvodom jej zaradenia je precvičenie tvorenia viet s daným slovom.  Žiaci napíšu vystretou rukou vo vzduchu tvar veľkého písaného *Ď*.  Potom predpíšeme na tabuľu slová s písmenom *ď*, žiakov upozorníme na mäkčeň a pripojenie písmen. Skôr než žiaci začnú nacvičovať písanie slov, najskôr ich nahlas povedia, rozložia na hlásky a povedia počet hlások v slove. Potom slová napíšu do cvičného zošita a neskôr do predpisového zošita. Prácu žiakov priebežne kontrolujeme a hodnotíme a chválime ich za pokrok.  Po napísaní horného bloku riadkov na strane prerušíme písanie. Spoločne prečítame slovo *ČIERNA* napísané na farbičke. Žiaci vyfarbia čiernou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Pri písaní dolného bloku riadkov (slová a veta) postupujú rovnakým spôsobom. Slová a vetu po napísaní pozorne prečítajú a skontrolujú.  Pri sebahodnotení sa žiaci môžu zamerať na správnu polohu mäkčeňa v malom písanom *ď*.  Žiaci môžu zakrúžkovať čiernou farbičkou slovo, ktoré sa im najviac vydarilo. |
| 2. fixačná časť | * Šlabikár, strana 38   + čítanie slov s novým písmenom      * Didaktická hra *Stratené slová* | 23´ | Žiaci sa môžu postaviť pri svojej lavici tak, aby dobre videli na úlohu v šlabikári. Najskôr spoločne prečítajú každý stĺpec rovnomerným pomalším a plynulým tempom. Potom čítajú slová tak, že čítajú stĺpce súvisle ako vlnovku (každý druhý stĺpec začnú čítať zospodu, aby nadviazali na posledné slovo predchádzajúceho stĺpca). Dôležité je, aby žiaci mali rovnaké tempo čítania a „nestratili“ sa v texte. Pri opakovanom čítaní môžu čítať tak, že slová s písmenami *Ď alebo ď* na začiatku čítajú iba chlapci, že slová s písmenom *ď* na konci čítajú iba dievčatá, ostatné slová čítajú spoločne.  Pri riešení úlohy môžeme použiť *MMD/Nácvičné obdobie/písmeno Ď/Práca so šlabikárom/str. 38, NOVÉ SLOVÁ.*  Opis didaktickej hry je v metodických komentároch. Dôvodom jej zaradenia je precvičiť čítanie a písanie slov a viet, logické uvažovanie.  Môžeme použiť vety (v zátvorkách je uvedené slovo, ktoré bude vo vete nahradené čiarou a napísané v stĺpci s ponukou slov): *Ďakujem za správnu (odpoveď). Naďa býva (ďaleko) od ihriska. Strýko (Ďuro) má nové činky. Malá (loďka) pláva po jazere. Pri potoku vyrástla (ďatelina). Emil má obrázok polárneho (medveďa). Katku bolelo (ďasno). Vtáčik (ďobe) do stromu.* |
| 3. záverečná časť | * Vyhodnotenie práce na hodine | 2´ | Žiaci môžu zopakovať mená, ktoré boli použité vo vetách.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ď, ď***  Písanie – **veľké písané *Ď,* malé písané *ď*** | |
| **Prierezové témy** | Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *Ď, ď*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *Ď, ď*  b.2) Písať správne slová a vety vytvorené z daných písmen |
| afektívny | c.3) Rozprávať o svojom vzťahu k zvieratám |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, slová na kartičkách, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. zapísať informáciu *(3. úroveň – aplikácia)* 3. zapísať zvuk *(2. úroveň – porozumenie)* 4. tvoriť vety podľa zadania *(3. úroveň – aplikácia)* 5. písať správne tlačené tvary *ď, Ď (1. úroveň – zapamätanie)* 6. triediť vety podľa obsahu *(2. úroveň – porozumenie)* 7. získať informácie z textu *(2. úroveň – porozumenie)* 8. rozprávať o svojom vzťahu k zvieratám *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Didaktická hra *Nezbedný vietor* * Šlabikár, strana 39, úloha 1 | 15´ | Dôvodom zaradenia hry je opakovanie čítania známych slov napísaných písaným i tlačeným písmom. Na magnetickú tabuľu umiestnime dva stĺpce slov. (Ak nie je v triede dostatočne veľká magnetická tabuľa, žiaci môžu pracovať na zemi, ale všetky slová sú napísané na kartičkách – tlačené i písané tvary.) V prvom stĺpci sú na tabuli známe slová napísané písaným písmom, vedľa nich pripnuté kartičky s tými istými slovami napísanými tlačeným písmom tak, aby tvorili dvojice. Žiaci najskôr prečítajú všetky slová v oboch stĺpcoch. Potom im HUPS povie, aby sa otočili chrbtom k slovám. Môžu zaspievať krátku pieseň. Počas spievania učiteľ alebo vybraný žiak premiestni niektoré slová na kartičkách tak, aby netvorili dvojice tlačených a písaných tvarov tých istých slov. HUPS povie žiakom, že sa môžu pozrieť na slová, ktoré nezbedný vietor rozfúkal. Úlohou žiakov je znova vytvoriť dvojice rovnakých slov.  HUPS môže povedať žiakom, že v lese, o ktorom rozprával na predchádzajúcej hodine, videl a počul nejaké zvieratá. Chce dať prvákom hádanku, či vedia určiť ich názvy a napísať o nich vety. Žiaci prečítajú začiatok vety v úlohe a), povedia slovo, ktoré doplnia (*medveďa*), a samostatne ho dopíšu do vety. V úlohe b) pomenujú ďatľa a dopíšu slová *ďob, ďob, brum, brum.*  Pri riešení úlohy môžeme použiť *MMD/Nácvičné obdobie/písmeno Ď/Práca so šlabikárom/str. 39, úloha 1.* |
| 3. fixačná časť | * Šlabikár, strana 39, úloha 2      * Didaktická hra *Čierny Peter* * Šlabikár, strana 39, písanie tlačených písmen | 25´ | HUPS môže povedať žiakom, že už spoznal mláďa, o ktorom čítali na predchádzajúcej hodine. Povedal o ňom rôzne vety. Úlohou žiakov je vety prečítať a vyznačiť tie, ktoré sú o medveďovi. Žiaci najskôr čítajú vety spoločne pomalším a plynulým tempom. Potom čítajú individuálne po jednej vete a povedia, či vetu vyznačia alebo nie. Po prečítaní textu žiaci môžu utvoriť ďalšie vety o medveďovi. Pri čítaní dbáme aj na techniku čítania – správnosť, plynulosť, melódiu viet a v prípade hlásky *Ď* aj výslovnosť.  Pri riešení úlohy môžeme použiť *MMD/Nácvičné obdobie/písmeno Ď/Práca so šlabikárom/str. 39, úloha 2.*  Dôvodom zaradenia hry je pozorne sledovať čítaný text a rozlišovať jednotlivé vety. Žiakom povieme, že budú čítať iba vety, ktoré vyznačili (sú o medveďovi), každý žiak iba jednu vetu. Určíme poradie čítajúcich (napr. postupne ako sedia za sebou). Potom žiaci samostatne čítajú vety zo šlabikára. Kto sa „stratí“ pri čítaní viet, je *Čierny Peter*. Spolužiaci mu ukážu, ktorú vetu má prečítať. Na lavicu dostane maňušku HUPSA – pomocníka. Pri hre je dôležité, aby každý čítal aspoň dvakrát. Tak dáme šancu každému zažiť pocit úspechu a radosti z čítania.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno Ď/Pracovný list písmeno Ď, Pracovný list písmeno ď.*  Pri riešení úlohy môžeme použiť *MMD/Nácvičné obdobie/písmeno Ď/Práca so šlabikárom/tlačené ď, Ď.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu zopakovať zvuky zvierat, ktoré môžu počuť v lese. Pochválime ich za prácu na hodine. |
|  | **2. hodina** |  |  |
| 1. expozičná časť | * Didaktická hra *Bystré očká* | 8´ | Dôvodom zaradenia didaktickej hry je precvičovanie čítania a orientácia v texte. Použijeme motivačný text zo šlabikára na strane 38. HUPS môže povedať žiakom, že začnú pracovať s prvým odsekom textu (prvých 5 riadkov). HUPS sa spýta: *Kto má bystré očká a povie, koľkokrát je v prvom odseku napísané slovo háďa?* (Odpoveď: dvakrát) *Kto má bystré očká a povie, v ktorej vete je slovo nohy?* (Odpoveď: v štvrtej a piatej vete) Vety žiaci spoločne prečítajú. |
| 2. fixačná časť | * Písanie, 5. zošit, strana 23          * Pracovný zošit, strana 33, čítanie o zvieratách      * Pracovný zošit, strana 33, úloha 1   + získavanie informácií z textu      * Pracovný zošit, strana 33, úloha 2      * Pracovný zošit, strana 32, úloha 3      * Pracovný zošit, strana 32, úloha 4 | 35´ | Táto strana je určená na opakovanie, žiaci preto môžu pracovať samostatne. Môžeme ich rozdeliť na dve skupiny.  **Prvá skupina** samostatne opisuje vety a slová v zošite.  **Druhá skupina** číta spolu s učiteľom text z textovej prílohy na nácvik techniky čítania na strane 5 (je umiestnená v strede šlabikára). Pracujeme podľa individuálnych potrieb žiakov.  Prácu skupín po dohodnutom časovom úseku vymeníme.  Samostatnú prácu žiakov spoločne skontrolujeme.  So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *Ď* a prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *ďatľovi*.  Žiaci spoločne prečítajú vety v úvode úlohy. Porovnajú ich s ilustráciou. Potom prečítajú otázky a povedia odpovede. Odpoveďou je vždy jedno slovo, preto ho nemusíme písať ako vetu. Slová môžu žiaci napísať aj na tabuľu, samostatne do pracovného zošita (odpovede: *Ďurko, háďa, Naďa*). HUPS môže pochváliť žiakov za správne odpovede na otázky.  HUPS povie prvákom, že im ďakuje za to, že veľmi pekne pracujú na hodine. Spýta sa ich, či aj oni dnes niekomu za niečo poďakovali. Potom sa ich spýta, či sa stihli dnes poďakovať mamičke. Žiaci tvoria krátke odpovede. Poďakovanie mamičke povedia spoločne, aby sa ho naučili správne formulovať. Vetu napíšu na tabuľu, môže mať viacero zakončení, napr. *Mamička, ďakujem za desiatu (za úsmev, za lásku, za pusu, za nové pero...*). Do pracovného zošita píšu žiaci samostatne.  Úlohu žiaci vypracujú samostatne.  Pri sebahodnotení sa žiaci môžu zamerať na správne napísanie vety v druhej úlohe.  Úloha je rozširujúca, pretože v niektorých slovách, ktoré sú znázornené na ilustrácii, sú aj písmená, ktoré sa žiaci zatiaľ neučili. Pri riešení úlohy môžu použiť nápovedné obrázky a slová napísať veľkými tlačenými písmenami (*MEDVEĎ, ĎATE****Ľ****,* ***Ž****ALUĎ –* písmená *Ľ, Ž* môžu žiaci odpísať z nápovedných tabúľ). Žiakov pochválime za snahu pri riešení úlohy. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu povedať, čo si zapamätali o ďatľovi. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ľ, ľ***  Písanie – **veľké písané *Ľ,* malé písané *ľ*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *Ľ* v reči  a.2) Určiť hlásku *Ľ* na začiatku, vo vnútri a na konci slova  b.1) Čítať všetky tvary písmen *Ľ, ľ*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *Ľ, ľ*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o počasí a ročných obdobiach |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, slová na kartičkách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *Ľ* v reči *(1. úroveň – zapamätanie)* 2. sluchovo určiťpozíciu hlásky *Ľ* na začiatku, vo vnútri a na konci slova *(2. úroveň – porozumenie)* 3. určiť grafickú podobu tvarov písmen *Ľ, ľ (1. úroveň – zapamätanie)* 4. čítať všetky tvary písmena *Ľ (1. úroveň – zapamätanie)* 5. čítať slová s novým písmenom *(1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. získať informáciu z textu *(3. úroveň – aplikácia)* 8. písať správne veľké písané *Ľ,* malé písané *ľ (1. úroveň – zapamätanie)* 9. rozprávať o svojom vzťahu k počasiu a ročným obdobiam *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že sa mu raz snívalo o práci v televízii. Bol moderátorom predpovede počasia. Predpovedal počasie v zime, keď je veľa ľadu. Ako to celé dopadlo, si prváci vypočujú alebo prečítajú v príbehu v šlabikári. Najskôr sa však naučia poznať a čítať rodinku nového písmena, ktoré je na začiatku slova *ľad.* Žiaci určia písmeno. |
| 3. expozičná časť | * Vyvodenie tvarov písmena *Ľ* na nápovednej tabuli     Šlabikár, strana 40, vyvodenie všetkých tvarov písmena *Ľ*     * Šlabikár, strana 40   + práca s vyvodzovacími obrázkami      * Didaktická hra *Vlny*   + tvorenie slov s novou hláskou | 8´ | Žiakom ukážeme nápovedný obrázok ľadu na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *Ľ* predstavíme rodinku písmena *Ľ: veľké* *tlačené Ľ, malé tlačené ľ, veľké písané Ľ, malé písané ľ*.  Spoločne so žiakmi opakujeme názvy písmen. Rodinku písmena *Ľ* žiaci môžu predstaviť aj HUPSOVI.  Po pomenovaní písmen na nápovednej tabuli si žiaci otvoria šlabikár na strane 40, pomenujú nápovedný obrázok a prečítajú všetky tvary písmena *Ľ* pod ním.  Žiaci pomenujú obrázky v jednotlivých riadkoch a určia pozíciu hlásky *Ľ* v slovách. Môžu hovoriť ďalšie slová s hláskou *Ľ* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno Ľ/Vyvodzovacie obrázky.*  Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *Ľ* na začiatku, vo vnútri alebo na konci slova.  Žiakom povieme, aby sa postupne postavili a povedali slovo s hláskou *Ľ*. Žiaci vstávajú z lavíc v poradí, ako sedia, po vyslovení slova zostanú stáť. Keď sa takýmto spôsobom všetci vystriedajú, začnú opäť tvoriť slová s hláskou *Ľ*, ale žiaci si po splnení zadania sadnú. Státím a sadnutím žiaci pripomínajú pohyb vlny (ako pri športových podujatiach na tribúne). Aby boli „vlny“ rýchlejšie, môžeme žiakov rozdeliť na skupiny podľa radov lavíc, v ktorých sedia (každý rad spraví samostatnú vlnu). |
| 4. fixačná časť | * Motivačný text *HUPSOVA predpoveď počasia*   + počúvanie príbehu   + rozhovor o prečítanom texte      * Šlabikár, strana 40, úloha   + získanie informácie z textu | 12´ | So žiakmi sa presunieme do zadnej časti triedy (mimo lavíc).  Prečítame im text o tom, ako HUPS predpovedal počasie. V texte je veľa vtipných častí. Zaujímavé sú tie, v ktorých sa okrem predpovede počasia dozvedáme, aké činnosti by sme pri danom počasí mohli robiť a ako sa máme obliecť. Pri porozumení textu žiaci zistia, ako počasie ovplyvňuje ľudí aj škriatkov. V krátkom riadenom rozhovore sa môžeme zamerať na odpovede na otázky: *Ako sa pri počasí, ktoré HUPS predpovedá, máme obuť? Ako sa máme obliecť? Čo môžeme robiť so snehom? Čo môžeme robiť cez deň? Čo môžeme robiť s ľadom? Čo môžeme robiť večer?*  Text čítame ešte raz spoločne so žiakmi (slová s bledými písmenami, ktoré sa doteraz neučili, nemusia čítať všetci žiaci).  Žiaci môžu HUPSOVI povedať slová z textu, v ktorých počuli novú hlásku *Ľ*.  Žiaci najskôr vyhľadajú v texte a povedia, akú obuv odporúča HUPS vo svojej predpovedi počasia (*na ľavú nohu korčuľu a na pravú nohu snehuľu)*. Potom ich nakreslia HUPSOVI na nohy. Žiakov upozorníme, že HUPS stojí tvárou k nim, preto musia najskôr určiť, ktorú nohu má ľavú a ktorú pravú. |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 28   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *Ľ* v záložkách pod sebou. Žiaci prečítajú všetky tvary písmena *Ľ* a povedia, ktoré písmená sa budú učiť písať (sú vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *Ľ* a malého písaného *ľ*, *MMD/Nácvičné obdobie/písmeno Ľ/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *Ľ* a malého písaného *ľ* vystretou rukou vo vzduchu spolu s animáciou. Žiakov upozorníme na to, že veľké písané *Ľ* má mäkčeň nad písmenom, malé písané *ľ* má mäkčeň vedľa písmena. Môžeme sa ich spýtať, na ktoré písmeno sa *Ľ* podobá a čím sa od neho líši (podobá sa na *L* a líši sa mäkčeňom).  Žiaci nacvičujú písanie písaných tvarov písmen *Ľ, ľ* v cvičnom zošite. |
| 2. fixačná časť | * + Písanie, 5. zošit, strana 28 nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 28   + písanie tvarov písmen *Ľ, ľ*      * Didaktická hra *Tichá* | 10´ | Keď žiaci zvládli tvar písmen *Ľ, ľ* v cvičnom zošite, pokračujú v predpisovom zošite. Najskôr obťahujú tvar veľkého písaného *Ľ* a malého písaného *ľ,* ktoré sú doplnené šípkami s číslami vyjadrujúcimi postupnosť pri písaní. Žiaci najskôr opíšu postup*,* potomobťahujú tvar písmen rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *Ľ*. Cieľom tejto úlohy je utvrdiť si správnu grafickú podobu veľkého písaného *Ľ*. Žiakov priebežne kontrolujeme.  Žiaci obtiahnu veľký tvar písmen *Ľ, ľ* v prvých dvoch riadkoch, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Slovo píšu perom.    Pri sebahodnotení sa žiaci môžu zamerať na písanie správneho umiestnenia mäkčeňa. Môžu zakrúžkovať oranžovou farbičkou slovo, ktoré sa im najviac vydarilo.  Dôvodom zaradenia didaktickej hry je zmena činnosti a opakovanie čítania slov. Použijeme kartičky so slovami. Žiakom ukážeme napríklad slovo *cibuľa*, môžeme sa spýtať: *Je to zelenina?* Žiaci kývaním hlavy odpovedia *áno*. Potom slovo spoločne prečítajú. Ak ukážeme žiakom slovo *motýľ*, môžeme sa spýtať: *Počujeme toto slovo vo vete Nad kvietkami poletujú včielky?* Žiaci kývaním hlavy odpovedia *nie*. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *Ľ.* Môžu povedať aj slová s novou hláskou, ktoré si pamätajú z textu o HUPSOVI. |
|  | **2. hodina** |  |  |
| 1. expozičná časť | * Šlabikár, strana 40   + čítanie slov s novým písmenom      * Didaktická hra *Hádankostroj* | 15´ | Žiaci najskôr spoločne prečítajú každý stĺpec rovnomerným pomalším a plynulým tempom. Potom môžu čítať slová po slabikách. Pri opakovanom čítaní môžu čítať jedno slovo nahlas, jedno potichu.  Dôležité je, aby mali žiaci rovnaké tempo čítania a „nestratili“ sa v texte.  Pri riešení úlohy môžeme použiť *MMD/Nácvičné obdobie/písmeno Ľ/Práca so šlabikárom/str. 40, NOVÉ SLOVÁ.*  Opis didaktickej hry je v metodických komentároch. Dôvodom jej zaradenia je precvičiť logické myslenie a vyjadrovanie žiakov, čítanie slov a orientáciu v texte. Pracujeme so slovami v šlabikári alebo na MMD. |
| 2. fixačná časť | * Písanie, 5. zošit, strana 29   + precvičenie písania        * Didaktická hra *Nájdi dvojicu* | 23´ | Na tabuľu predpíšeme slová z predpisového zošita, žiakov upozorníme na mäkčeň a pripojenie písmen. Skôr než žiaci začnú nacvičovať písanie slov, nahlas ich povedia, rozložia na hlásky a povedia počet hlások v slove. Potom slová napíšu do cvičného zošita a neskôr do predpisového zošita. Prácu žiakov priebežne kontrolujeme a hodnotíme a chválime za ich pokrok.  Po napísaní horného bloku riadkov na strane prerušíme písanie. Spoločne prečítame slovo *ORANŽOVÁ* napísané na farbičke. Žiaci vyfarbia oranžovou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Pri písaní dolného bloku riadkov (slová a veta) postupujú rovnakým spôsobom. Slová a vetu po napísaní pozorne prečítajú a skontrolujú.  Pri sebahodnotení sa žiaci môžu zamerať na správnu polohu mäkčeňa v malom písanom *ľ*.  Žiaci môžu zakrúžkovať oranžovou farbičkou v každom riadku slovo, ktoré sa im najviac vydarilo.  Opis didaktickej hry je v metodických komentároch. Dôvodom jej zaradenia je precvičovanie priraďovania dvojíc slov, ktoré sa k sebe najviac hodia, a opakovanie čítania slov.  Môžeme použiť tieto dvojice slov: *ľadový cencúľ, snehová guľa, čerstvá cibuľa, drevená tabuľa, starý kráľ, farebný motýľ, veselá myseľ, guľatý kľúč...* |
| 3. záverečná časť | * Vyhodnotenie práce na hodine | 2´ | Žiaci môžu zopakovať mená, ktoré písali do zošita.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ľ, ľ***  Písanie – **veľké písané *Ľ,* malé písané *ľ*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *Ľ, ľ*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *Ľ, ľ*  b.2) Písať správne slová a vety vytvorené z daných písmen |
| afektívny | c.3) Rozprávať o počasí a ročných obdobiach |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, obrázky, slová na kartičkách napísané po jednotlivých slabikách, obrázky, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. zapísať informáciu *(3. úroveň – aplikácia)* 3. nahradiť dané slovo iným slovom *(3. úroveň – aplikácia)* 4. tvoriť vety podľa zadania *(3. úroveň – aplikácia)* 5. písať správne tlačené tvary písmen *ľ, Ľ (1. úroveň – zapamätanie)* 6. rozprávať o svojom vzťahu k počasiu a ročným obdobiam *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Precvičovanie čítania   + práca skupín na stanovištiach * Šlabikár, strana 41, úloha 1 | 15´ | **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky so slovami napísanými po jednotlivých slabikách, každé slovo inou farbou alebo iným typom písma. Kartičky spustíme z výšky na zem – „napršia“ ako dážď (je to didaktická hra *Dážď zo slabík*). Žiaci z nich skladajú slová. Ak nemáme slovo pre každého žiaka, môžu pracovať vo dvojiciach. (Slová, ktoré môžeme použiť: *ci-bu-ľa, ta-bu-ľa, vr-tu-ľa, ma-ľu-je, rý-ľu-je, ľu-tu-je, sne-hu-ľa, ľa-do-vec, fa-zu-ľa, po-ľov-ník, gu-ľa-tý, ľa-no-vý, kor-ču-ľa, ľa-do-vý.*)  **Druhá skupina** bude pracovať pri magnetickej tabuli, kde sme napísali známe slová znázornené na obrázkoch. Obrázky sú pripnuté okolo slov. Žiaci spájajú slová s obrázkami. Ak nemáme dostatok obrázkov pre každého žiaka, slová môžeme napísať rôznym typom písma, aby každý žiak mohol priradiť dvojicu slovo – obrázok. (Napr. *kráľ,* *mačka, medveď, loďka, korčuľa, guľa, motýľ, rýľ, cibuľa, tabuľa, podbeľ, ďatelina, ďalekohľad, palička, farbičky, kačica, kľúč, fazuľa...*)  **Tretia skupina** pracuje v laviciach. Žiaci riešia úlohu zo šlabikára, strana 41, úloha 1.  Pri riešení úlohy môžeme použiť *MMD/Nácvičné obdobie/písmeno Ľ/Práca so šlabikárom/str. 41, úloha 1.*  Po uplynutí určeného časového úseku sa žiaci presúvajú na ďalšie stanovište. Prácu žiakov priebežne kontrolujeme a chválime ich za samostatnosť. |
| 3. fixačná časť | * Šlabikár, strana 41, úloha 2      * Šlabikár, strana 41, úloha 3   + čítanie krátkeho textu   + nahradenie daného slova iným slovom      * Šlabikár, strana 41, písanie tlačených písmen | 25´ | HUPS môže povedať žiakom, že dostal ďalekohľad a pozoroval ním svoje okolie. Čo mohol vidieť, žiaci dopíšu alebo dokreslia v šlabikári. Žiaci pracujú samostatne podľa vlastnej fantázie.  HUPS sa môže spýtať žiakov, aké ročné obdobie majú radi a prečo. Povie im, že on má rád zimu. Na tú minulú si veľmi dobre pamätá, lebo bola veľká poľadovica. Čo sa mu stalo, sa prváci dočítajú v šlabikári.  Žiaci čítajú najskôr spoločne pomalým a plynulým tempom. Po prečítaní prerozprávajú príbeh. Potom ich upozorníme na zvýraznené slová v texte. Vysvetlenie významu zvýraznených slov nájdeme v HUPSOVOM slovníku na MMD: *MMD/Nácvičné obdobie/písmeno Ľ/HUPSOV SLOVNÍK/str. 41, úloha 3.*  Väčšiu pozornosť venujeme citoslovciam. Žiakov sa spýtame, akým slovom by ich nahradili vo vete (napríklad: HUPS *bum* na ľad. – HUPS *spadol* na ľad.). Pri opakovanom čítaní so žiakmi spoločne nacvičíme správnu intonáciu viet s citoslovcami.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno Ľ/Pracovný list písmeno Ľ, Pracovný list písmeno ľ.*  Pri riešení úlohy môžeme použiť *MMD/Nácvičné obdobie/písmeno Ľ/Práca so šlabikárom/tlačené ľ, Ľ.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať niektoré slová s hláskou *ľ.* Pochválime ich za prácu na hodine. |
|  | **2. hodina** |  |  |
| 1. expozičná časť | * Didaktická hra *Stratené slová* | 15´ | Dôvodom zaradenia didaktickej hry je precvičiť čítanie a písanie slov a viet, logické uvažovanie. Na tabuľu napíšeme vety, v ktorých budú namiesto niektorých slov iba čiary. Chýbajúce slová budú napísané v samostatnom stĺpci vedľa viet, ale v rozhádzanom poradí. Úlohou žiakov je postupne prečítať a doplniť neúplné vety. Žiaci musia rozhodnúť, ktoré slovo patrí do vety, a dopísať ho do nej.  Môžeme použiť vety (v zátvorkách je uvedené slovo, ktoré bude vo vete nahradené čiarou a napísané v stĺpci s ponukou slov): *Paľko hľadá (cibuľu). Z (úľa) vyleteli včely. Na jar rozkvitol (podbeľ). (Tabuľa) je veľmi čistá. Oľga (maľuje) kvety. Ľubka číta o (kráľovi).*  Po doplnení žiaci vety prečítajú. Môžeme ich použiť aj na precvičenie orientácie v texte. |
| 2. fixačná časť | * Pracovný zošit, strana 34, čítanie o zvieratách      * Pracovný zošit, strana 34, úloha 1   + skladanie slov      * Pracovný zošit, strana 34, úloha 2        * Pracovný zošit, strana 34, úloha 3 | 35´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *Ľ* a prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *ľabtuške*.  HUPS môže povedať žiakom, že je zvedavý na slová, ktoré sú „skryté za číslami“ v úlohe 1. Tento typ úlohy žiaci riešili viackrát, preto ju môžu riešiť samostatne. Rozšírením úlohy je prepísanie slov z okienok na linajku. Riešenie: *KOĽAJ, JEDĽA, ĽAD, SOĽ.*  Na riešenie tejto úlohy sa žiaci pripravili na predchádzajúcej hodine skladaním slov zo slabík. Po vysvetlení zadania môžu pracovať samostatne.  Žiakov môžeme preto rozdeliť na dve skupiny.  **Prvá skupina** samostatne rieši úlohu 2.  **Druhá skupina** číta spolu s učiteľom text z textovej prílohy na nácvik techniky čítania na strane 5 (je umiestnená v strede šlabikára). Pracujeme podľa individuálnych potrieb žiakov.  Prácu skupín po dohodnutom časovom úseku vymeníme.  Samostatnú prácu žiakov spoločne skontrolujeme.  Úlohu žiaci vypracujú samostatne.  Pri sebahodnotení sa žiaci môžu zamerať na správne zloženie slov v druhej úlohe. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu povedať, čo si zapamätali o ľabtuške. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ň, ň***  Písanie – **veľké písané *Ň,* malé písané *ň*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *Ň* v reči  a.2) Určiť hlásku *Ň* vo vnútri a na konci slova  b.1) Čítať všetky tvary písmen *Ň, ň*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *Ň, ň*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o správnej výžive |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, slová na kartičkách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *Ň* v reči *(1. úroveň – zapamätanie)* 2. sluchovo určiťpozíciu hlásky *Ň*  vo vnútri a na konci slova *(2. úroveň – porozumenie)* 3. určiť grafickú podobu tvarov písmen *Ň, ň (1. úroveň – zapamätanie)* 4. čítať všetky tvary písmena *Ň (1. úroveň – zapamätanie)* 5. čítať slová s novým písmenom *(1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. získať informáciu z textu *(3. úroveň – aplikácia)* 8. určiť časovú následnosť deja *(3. úroveň – aplikácia)* 9. písať správne veľké písané *Ň,* malé písané *ň (1. úroveň – zapamätanie)* 10. rozprávať o správnej výžive *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že sa rád zdravo stravuje a najradšej má raňajky. Často zje skoro celý peceň chleba. Raz sa mu stalo, že zabudol nakúpiť potraviny. Ako to celé dopadlo, si prváci vypočujú alebo prečítajú v príbehu v šlabikári. Najskôr sa však naučia poznať a čítať rodinku nového písmena, ktoré je na konci slova *peceň.* Žiaci určia písmeno. |
| 3. expozičná časť | * Vyvodenie tvarov písmena *Ň* na nápovednej tabuli      * Šlabikár, strana 42, vyvodenie všetkých tvarov písmena *Ň*      * Šlabikár, strana 42   + práca s vyvodzovacími obrázkami      * Didaktická hra *Bystré ušká* | 10´ | Žiakom ukážeme nápovedný obrázok ňufáka na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *Ň* predstavíme rodinku písmena *Ň: veľké* *tlačené Ň, malé tlačené ň, veľké písané Ň, malé písané ň*.  Spoločne so žiakmi opakujeme názvy písmen. Rodinku písmena *Ň* žiaci môžu predstaviť aj HUPSOVI.  Po pomenovaní písmen na nápovednej tabuli si žiaci otvoria šlabikár na strane 42, pomenujú nápovedný obrázok a prečítajú všetky tvary písmena *Ň* pod ním.  Žiaci pomenujú obrázky v jednotlivých riadkoch a určia pozíciu hlásky *Ň* v slovách. Môžu hovoriť ďalšie slová s hláskou *Ň* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno Ň/Vyvodzovacie obrázky.*  Dôvodom zaradenia hry je určiť slová, v ktorých je alebo nie je hláska *ň*. Žiaci netvoria sami slová, pretože hláska *ň* je menej frekventovaná, preto by sa žiakom ťažko hľadali nové slová.  Žiaci si položia ruky na lavicu a počúvajú slová, ktoré im budeme hovoriť. Ak povieme slovo, v ktorom je hláska *ň,* zdvihnú ruku (lakeť zostáva položený na lavici). Ak povieme slovo, v ktorom nie je hláska *ň*, ruku majú položenú na lavici. Na záver hry pochválime žiakov za to, že majú bystré ušká a správne pracovali.  Môžeme použiť slová, v ktorých je hláska *ň*: *broskyňa, čerešňa, dyňa, koreň, tuleň, peň, kôň, dlaň, oheň, jeseň, spálňa, cukráreň, telocvičňa, vaňa, jeleň, vôňa...* |
| 4. fixačná časť | * Motivačný text *HUPSOVE raňajky*   + počúvanie príbehu   + rozhovor o prečítanom texte   + určenie časovej následnosti deja | 12´ | So žiakmi sa presunieme do zadnej časti triedy (mimo lavíc).  Prečítame im text o tom, aké raňajky má HUPS rád a koľko námahy ho stojí ich príprava. V úvode textu je opísané zloženie raňajok, následne je opísaný postup získavania potravín (keďže to realizuje HUPS, tak celý proces je zložitý a plný nelogických prekvapení) a v závere je zaujímavá pointa – HUPS tak dlho zháňal potraviny na raňajky, až bola zrazu večera.  Úroveň porozumenia textu môžeme zistiť v krátkom riadenom rozhovore, v ktorom žiaci odpovedajú na otázky: *Aké potraviny má HUPS rád na raňajky? Prečo musel ísť HUPS na nákup ešte pred raňajkami? Kde kúpil chlieb? Kde kúpil broskyňu? Kde získal vodu? V akom poradí nakupoval potraviny? Prečo nekúpil všetky potraviny naraz? Čo nakoniec HUPS jedol na raňajky?* Rozhovor môžeme rozšíriť o rozprávanie o tom, čo raňajkujú žiaci a kto im pripravuje raňajky. Text čítame ešte raz spoločne so žiakmi (slová s bledými písmenami, ktoré sa doteraz neučili, nemusia čítať všetci žiaci). V texte sa nachádzajú zvýraznené slová a slovné spojenia. Žiaci sa opäť pokúsia vysvetliť ich význam podľa kontextu. Správne riešenia sú v HUPSOVOM slovníku, ktorý je na multimediálnom disku k šlabikáru.  Vysvetlenie významu zvýraznených slov nájdeme v HUPSOVOM slovníku na MMD: *MMD/Nácvičné obdobie/písmeno Ň/HUPSOV SLOVNÍK/str. 42 HUPSOVE raňajky.* |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 30   + rozcvičenie rúk   + ukážka správneho tvaru písmena a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *Ň* v záložkách pod sebou. Žiaci prečítajú všetky tvary písmena *Ň* a povedia, ktoré písmená sa budú učiť písať (sú vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *Ň* a malého písaného *ň*, *MMD/Nácvičné obdobie/písmeno Ň/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *Ň* a malého písaného *ň* vystretou rukou vo vzduchu spolu s animáciou. Môžeme sa ich spýtať, na ktoré písmeno sa *Ň* podobá a čím sa od neho líši (podobá sa na *N* a líši sa mäkčeňom).  Žiaci nacvičujú písanie písaných tvarov písmen *Ň, ň* v cvičnom zošite. |
| 2. fixačná časť | * Písanie, 5. zošit, strana 30 nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 30   + písanie tvarov písmen *Ň, ň* | 8´ | Keď žiaci zvládli tvar písmen *Ň, ň* v cvičnom zošite, pokračujú v predpisovom zošite. Najskôr obťahujú tvar veľkého písaného *Ň* a malého písaného *ň,* ktoré sú doplnené šípkami s číslami vyjadrujúcimi postupnosť pri písaní. Žiaci najskôr opíšu postup*,* potomobťahujú tvar písmen rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *ň*. Cieľom tejto úlohy je utvrdiť si správnu grafickú podobu malého písaného *ň*. Žiakov priebežne kontrolujeme.  Žiaci obtiahnu veľký tvar písmen *Ň, ň* v prvých dvoch riadkoch, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Slovo píšu perom.    Pri sebahodnotení sa žiaci môžu zamerať na správne rozstupy písmen v slove. Môžu zakrúžkovať hnedou farbičkou slovo, ktoré sa im najviac vydarilo. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *Ľ.* Môžu tiež povedať slová s novou hláskou, ktoré si pamätajú z textu o HUPSOVI. |
|  | **2. hodina** |  |  |
| 1. expozičná časť | * Písanie, 5. zošit, strana 29   + precvičenie písania | 20´ | Skôr než žiaci začnú nacvičovať písanie slov, najskôr ich nahlas povedia, rozložia na hlásky a povedia počet hlások v slove. Potom slová napíšu do cvičného zošita a neskôr do predpisového zošita. Prácu žiakov priebežne kontrolujeme a hodnotíme a chválime za ich pokrok.  Po napísaní horného bloku riadkov na strane prerušíme písanie. Spoločne prečítame slovo *HNEDÁ* napísané na farbičke. Žiaci vyfarbia hnedou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Pri písaní dolného bloku riadkov (slová a veta) postupujú rovnakým spôsobom. Slová a vetu po napísaní pozorne prečítajú a skontrolujú.  Pri sebahodnotení sa žiaci môžu zamerať na správnu polohu mäkčeňov, dĺžňov a bodiek v písmenách.  Žiaci môžu zakrúžkovať hnedou farbičkou v každom riadku slovo, ktoré sa im najviac vydarilo. |
| 2. fixačná časť | * Šlabikár, strana 42, úloha   + získanie informácie z textu * Šlabikár, strana 42   + čítanie slov s novým písmenom      * Didaktická hra *Drep – skok („Klamanie“)* | 23´ | HUPS môže povedať žiakom, že chce počuť ešte raz príbeh o tom, ako si zháňal potraviny na raňajky. Text prečítame spoločne so žiakmi. Potom žiaci riešia úlohy za textom. Najskôr povedia, aké potraviny HUPS zháňal na raňajky (*peceň čerstvého chleba, koláč s voňavou náplňou, broskyňu a čerstvú vodu*). Potom pomenujú potraviny na ilustrácii a povedia, čo nie je na obrázku nakreslené (*broskyňa*). Zoznam potravín napíšu aj do cvičného zošita: *peceň, koláč, broskyňa, voda.*  Žiaci najskôr spoločne prečítajú každý stĺpec rovnomerným pomalším a plynulým tempom. Potom čítajú slová tak, že čítajú stĺpce súvisle ako vlnovku (každý druhý stĺpec začnú čítať zospodu, aby nadviazali na posledné slovo predchádzajúceho stĺpca). Dôležité je, aby mali žiaci rovnaké tempo čítania a „nestratili“ sa v texte. Pri opakovanom čítaní môžu čítať tak, že slová s písmenom *ň* vo vnútri slova čítajú iba chlapci a slová s písmenom *ň* na konci čítajú iba dievčatá.  Pri riešení úlohy môžeme použiť *MMD/Nácvičné obdobie/písmeno Ň/Práca so šlabikárom/str. 42, NOVÉ SLOVÁ.*  Opis didaktickej hry je v metodických komentároch. Dôvodom jej zaradenia je precvičiť si fonematické uvedomovanie novej hlásky v slove. |
| 3. záverečná časť | * Vyhodnotenie práce na hodine | 2´ | Žiaci môžu zopakovať slová, ktoré písali do zošita.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ň, ň***  Písanie – **veľké písané *Ň,* malé písané *ň*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *Ň, ň*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *Ň, ň*  b.2) Písať správne slová a vety vytvorené z daných písmen |
| afektívny | c.3) Rozprávať o svojom domove |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, vety na kartičkách napísané po jednotlivých slovách, kartičky so slovami, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. zapísať informáciu podľa obrázka *(2. úroveň – porozumenie)* 3. doplniť slovo podľa obsahu textu *(3. úroveň – aplikácia)* 4. doplniť správny tvar slova do vety *(2. úroveň – porozumenie)* 5. tvoriť vety podľa zadania *(3. úroveň – aplikácia)* 6. nakresliť obrázok podľa textu *(3. úroveň – aplikácia)* 7. písať správne tlačené tvary *Ň, ň (1. úroveň – zapamätanie)* 8. rozprávať o svojom domove *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Didaktická hra *Vety spia* * Šlabikár, strana 43, úloha 1 | 20´ | Dôvodom zaradenia didaktickej hry je precvičiť skladanie a čítanie viet.  Pripravíme si vety, ktoré napíšeme po slovách na kartičky. Každá veta by mala byť napísaná inou farbou alebo iným typom písma. Kartičky rozdáme žiakom (každý má aspoň jednu kartičku). Najskôr všetci prečítajú svoje slová. Potom si ľahnú na lavicu, akoby spali. Učiteľ povie: *Zobudí sa a pred tabuľu príde veta, v ktorej je slovo...* Povie slovo z niektorej vety, ktoré je na kartičke. Žiak, ktorý má dané slovo, sa postaví. Podľa farby a druhu písma slova prídu pred tabuľu ostatní žiaci, ktorí majú ďalšie slová z vety. Zoradia sa tak, aby veta mala správny slovosled. Ostatní žiaci potom vetu prečítajú.  Môžeme použiť tieto vety: *V lese sme zazreli jeleňa. Stratili sme zelený hrebeň. Nová vaňa je belasá. Moja skriňa je veľká. Cvičený tuleň bol zábavný. Po lete prišla jeseň. Ujo Braňo má tvrdú dlaň. Táňa zjedla broskyňu.*  HUPS môže povedať žiakom, že videl v šlabikári nakreslený pekný dom, ale nevie pomenovať izby. Potrebuje pomoc prvákov.  Žiaci pomenujú izby v dome, o každej môžu povedať vety. V krátkom riadenom rozhovore porozprávajú o tom, či majú svoju izbu, s kým bývajú v dome a či pomáhajú pri udržiavaní poriadku. Potom napíšu názvy označených izieb. Môžu použiť slová v zátvorkách.  Pri riešení úlohy môžeme použiť *MMD/Nácvičné obdobie/písmeno Ň/Práca so šlabikárom/str. 43, úloha 1.* |
| 3. fixačná časť | * Šlabikár, strana 43, úloha 2      * Šlabikár, strana 43, písanie tlačených písmen      * Písanie, zošit 5, strana 32 | 20´ | HUPS môže povedať žiakom, že raz podvečer bol doma sám a behal po dome – hrá sa na naháňačku. S kým sa naháňal, sa prváci dozvedia z textu. Báseň čítajú najskôr všetci žiaci plynulým tempom. Po prečítaní textu sa žiakov môžeme spýtať: *Kde sa HUPS hrá na naháňačku? Kto sa s ním hrá na naháňačku? Prečo sa hra o chvíľu skončí?*  Do textu žiaci dopíšu slovo *tieň*. Potom čítajú text individuálne, dbáme na výrazné čítanie básne.  Úlohu za textom vypracujú žiaci samostatne, utvorené vety rozprávajú nahlas. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno Ň/Pracovný list písmeno Ň, Pracovný list písmeno ň.*  Pri riešení úlohy môžeme použiť *MMD/Nácvičné obdobie/písmeno Ň/Práca so šlabikárom/tlačené ň, Ň.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu.  Obrázkovú krížovku žiaci poznajú z pracovného zošita, preto ju môžu vyriešiť sami, Najskôr však spoločne pomenujeme všetky obrázky (*gombík, miska, zajac, ryba, fajka, cencúľ, koláče*). Riešením krížovky je slovo *bicykel*.  Žiakov priebežne kontrolujeme a chválime za samostatnú prácu. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať vety so slovom z tajničky.Pochválime ich za prácu na hodine. |
|  | **2. hodina** |  |  |
| 1. expozičná časť | * Didaktická hra *Tichá* * Pracovný zošit, strana 34, čítanie o zvieratách | 10´ | Dôvodom zaradenia didaktickej hry je opakovať čítanie slov.  Použijeme kartičky so slovami. Žiakom ukážeme napríklad slovo *kameň*, môžeme sa spýtať: *Je to hračka?* Žiaci kývaním hlavy odpovedia *nie*. Potom slovo spoločne prečítajú. Ak ukážeme žiakom slovo *jeleň*, môžeme sa spýtať: *Má toto slovo 5 písmen?* Žiaci kývaním hlavy odpovedia *áno*. Použijeme slová, ktoré sú v pracovnom zošite na strane 35, úloha 1 znázornené obrázkom. Žiakov tak pripravíme na riešenie doplňovačky.  So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *Ň* a prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *kani*. |
| 2. fixačná časť | * Pracovný zošit, strana 35, úloha 1   + triedenie slov znázornených obrázkami podľa počtu písmen      * Pracovný zošit, strana 35, úloha 2      * Pracovný zošit, strana 35, úloha 3   + kreslenie obrázka podľa textu        * Pracovný zošit, strana 35, úloha 4 | 30´ | HUPS môže povedať žiakom, že je zvedavý, či prváci prídu na to, čo budú robiť v úlohe 1. Potom žiakom napovie, že budú do okienok vpisovať slová. V každej tabuľke sú slová s iným počtom písmen. Aby sa im slová znázornené na obrázkoch ľahšie triedili, každý obrázok má farbu podkladu rovnakú ako rámik tabuľky, do ktorej ho treba vpísať.  Žiaci najskôr pomenujú obrázky a spomenú si, že sa s nimi oboznámili na začiatku hodiny. Potom píšu samostatne. (Riešenie: *DEŇ, PEŇ; DLAŇ, KMEŇ, OHEŇ; JELEŇ, VOZEŇ, RUŠEŇ, KAMEŇ.)*  HUPS môže povedať žiakom, že podobný typ úlohy riešili v pracovnom zošite na strane 31. Žiaci prečítajú začiatok vety a povedia HUPSOVI, ktoré slovo doplnia do vety. Slovo môžu najskôr vyfarbiť, potom ho napíšu.  Žiakom vysvetlíme zadanie úlohy, vysvetlíme im, že obrázok musí byť malý, ale môžu kresliť aj mimo rámika. Potom pracujú samostatne – prečítajú vety a nakreslia podľa nich obrázok. Úloha má diagnostickú funkciu (úroveň porozumenia textu).  Žiakov môžeme rozdeliť na dve skupiny.  **Prvá skupina** samostatne rieši úlohu 2.  **Druhá skupina** číta spolu s učiteľom text z textovej prílohy na nácvik techniky čítania na strane 8 (je umiestnená v strede šlabikára). Pracujeme podľa individuálnych potrieb žiakov.  Prácu skupín po dohodnutom časovom úseku vymeníme.  Samostatnú prácu žiakov spoločne skontrolujeme.  Úlohu žiaci vypracujú samostatne.  Pri sebahodnotení sa môžu zamerať na správne nakreslenie obrázka v tretej úlohe. |
| 3. záverečná časť | * Vyhodnotenie práce na hodine | 5´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu povedať, čo kreslili do obrázka v tretej úlohe a prečo. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Š, š***  Písanie – **veľké písané *Š,* malé písané *š*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Etická výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *Š* v reči  a.2) Určiť hlásku *Š* na začiatku, vo vnútri a na konci slova  b.1) Čítať všetky tvary písmen *Š, š*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *Š, š*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o bezpečnom správaní pri hre |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *Š* v reči *(1. úroveň – zapamätanie)* 2. sluchovo určiťpozíciu hlásky *Š* na začiatku, vo vnútri a na konci slova *(2. úroveň – porozumenie)* 3. určiť grafickú podobu tvarov písmen *Š, š (1. úroveň – zapamätanie)* 4. čítať všetky tvary písmena *Š (1. úroveň – zapamätanie)* 5. čítať slová s novým písmenom *(1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. získať informáciu z textu *(3. úroveň – aplikácia)* 8. písať správne veľké písané *Š,* malé písané *š (1. úroveň – zapamätanie)* 9. rozprávať o bezpečnom správaní pri hre a zábave *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, ako sa zabával a robil šašoviny, keď bol sám doma. Ako to celé dopadlo, si prváci vypočujú alebo prečítajú v príbehu v šlabikári. Najskôr sa však naučia poznať a čítať rodinku nového písmena, ktoré je na začiatku slova *šašoviny.* Žiaci určia písmeno. |
| 3. expozičná časť | * Vyvodenie tvarov písmena *Š* na nápovednej tabuli      * Šlabikár, strana 44, vyvodenie všetkých tvarov písmena *Š*      * Šlabikár, strana 44   + práca s vyvodzovacími obrázkami      * Didaktická hra *Vláčik* | 10´ | Žiakom ukážeme nápovedný obrázok špendlíka na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *Š* predstavíme rodinku písmena *Š: veľké* *tlačené Š, malé tlačené š, veľké písané Š, malé písané š*.  Spoločne so žiakmi opakujeme názvy písmen. Rodinku písmena *Š* žiaci môžu predstaviť aj HUPSOVI.  Po pomenovaní písmen na nápovednej tabuli si žiaci otvoria šlabikár na strane 44, pomenujú nápovedný obrázok a prečítajú všetky tvary písmena *Š* pod ním.  Žiaci pomenujú obrázky v jednotlivých riadkoch a určia pozíciu hlásky *Š* v slovách. Môžu hovoriť ďalšie slová s hláskou *Š* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno Š/Vyvodzovacie obrázky.*  Dôvodom zaradenia hry je precvičiť si fonematické uvedomovanie novej hlásky v slove. Všetci žiaci sa postavia vedľa lavíc. Lavica predstavuje vláčik, ktorý všetkých zavezie do Krajiny múdrych detí. Nasadnúť do vláčika môže ten, kto splní zadanie. Učiteľ povie, že pocestuje ten, kto vymyslí slovo s písmenom *Š*na začiatku, vo vnútri alebo na konci slova. Žiak, ktorý povie správne slová, si sadne – cestuje vláčikom do Krajiny múdrych detí. |
| 4. fixačná časť | * Motivačný text *HUPSOVE šašoviny*   + počúvanie príbehu   + rozhovor o prečítanom texte      * Šlabikár, strana 44, úloha   + získanie informácie z textu | 12´ | So žiakmi sa presunieme do zadnej časti triedy (mimo lavíc).  Spoločne so žiakmi prečítame text o tom, ako sa zabával HUPS, keď bol sám doma. V krátkom riadenom rozhovore sa môžeme žiakov spýtať na to, či aj oni niekedy bývajú sami doma a robia rôzne šašoviny ako HUPS. HUPS vysvetlí žiakom, že aj pri zábavných hrách si musia dávať pozor, aby sa im nič nestalo. HUPS tiež, našťastie, iba vymýšľal pred zrkadlom, nerobil šašoviny naozaj, lebo by nemuseli skončiť dobre.  Text prečítame so žiakmi opakovane, aby mohli vyriešiť úlohu na porozumenie textu. (Riešenie: *Špagety zje špáradlom. Malej soške skladá básne.*) |
|  | **1. hodina, časť PÍSANIE** |  |  |
| 1. expozičná časť | * Písanie, 6. zošit, strana 2   + rozcvičenie rúk   + ukážka správneho tvaru písmena a postupu písania | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *Š* v záložkách pod sebou. Žiaci prečítajú všetky tvary písmena *Š* a povedia, ktoré písmená sa budú učiť písať (sú vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *Š* a malého písaného *š*, *MMD/Nácvičné obdobie/písmeno Š/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *Š* a malého písaného *š* vystretou rukou vo vzduchu spolu s animáciou. Môžeme sa ich spýtať, na ktoré písmeno sa *Š* podobá a čím sa od neho líši (podobá sa na *S* a líši sa mäkčeňom).  Žiaci nacvičujú písanie písaných tvarov písmen *Š, š* v cvičnom zošite. |
| 2. fixačná časť | * Písanie, 6. zošit, strana 2, nácvik písania veľkého tvaru písmena      * + precvičovanie grafickej podoby písmena      * Písanie, 6. zošit, strana 2   + písanie tvarov písmen *Š, š*      * Písanie, 6. zošit, strana 3   + písanie slov | 13´ | Keď žiaci zvládli tvar písmen *Š, š* v cvičnom zošite, pokračujú v predpisovom zošite. Najskôr obťahujú tvar veľkého písaného *Š* a malého písaného *š,* ktoré sú doplnené šípkami s číslami vyjadrujúcimi postupnosť pri písaní. Žiaci najskôr opíšu postup*,* potomobťahujú tvar písmen rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *Š* a malého písaného *š*. Cieľom tejto úlohy je utvrdiť si správnu grafickú podobu oboch písmen. Žiakov priebežne kontrolujeme.  Žiaci obtiahnu zväčšený tvar písmen *Š, š* v prvom riadku, môžu písať perom. Upozorníme ich na šípky a bodky – správny smer a rozstupy písmen pri písaní.    Pri sebahodnotení sa žiaci môžu zamerať na správne rozstupy písmen v slove. Môžu zakrúžkovať ľubovoľnou farbičkou slovo, ktoré sa im najviac vydarilo.  Skôr než žiaci začnú nacvičovať písanie slov, najskôr ich nahlas povedia, rozložia na hlásky a povedia počet hlások v slove. Prácu žiakov priebežne kontrolujeme a hodnotíme a chválime za ich pokrok.  Po napísaní horného bloku riadkov na strane prerušíme písanie.  Žiaci vyfarbia ľubovoľnou farbou plôšku, ktorá predeľuje stranu. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *Š.* Môžu povedať, čo nové sa na hodine dozvedeli, čo sa im páčilo alebo nepáčilo. |
|  | **2. hodina** |  |  |
| 1. expozičná časť | * Písanie, 6. zošit, strana 3   + precvičenie písania      * Písanie, 6. zošit, strana 4   + precvičenie písania        * Šlabikár, strana 44   + čítanie slov s novým písmenom | 25´ | Pred písaním vždy zaradíme krátke rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Skôr než žiaci začnú nacvičovať písanie slov, najskôr ich nahlas povedia, rozložia na hlásky a povedia počet hlások v slove. Prácu žiakov priebežne kontrolujeme a hodnotíme a chválime za ich pokrok.  Po napísaní horného bloku riadkov na strane prerušíme písanie.  Žiaci vyfarbia ľubovoľnou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Dolnú časť strany môžeme zadať ako domácu úlohu.  Pri sebahodnotení sa žiaci môžu zamerať na dodržanie správneho rozstupu písmen v slovách.  Žiaci môžu zakrúžkovať farbičkou v každom riadku slovo, ktoré sa im najviac vydarilo.  Žiaci najskôr spoločne prečítajú každý stĺpec rovnomerným pomalším a plynulým tempom. Potom čítajú slová tak, že každé slovo číta jeden žiak, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík). Pri opakovanom čítaní môžu čítať stĺpce slov striedavo chlapci a dievčatá alebo dvojice žiakov sediacich v lavici.  Pri riešení úlohy môžeme použiť *MMD/Nácvičné obdobie/písmeno Š/Práca so šlabikárom/str. 44, NOVÉ SLOVÁ.* |
| 2. fixačná časť | * Didaktická hra *Bystré očká* * Pracovný zošit, strana 36, úloha 1      * Pracovný zošit, strana 36, úloha 2 | 18´ | Opis didaktickej hry je v metodických komentároch. Dôvodom jej zaradenia je precvičiť orientáciu v texte a čítanie slov. Pracujeme so slovami z predchádzajúcej úlohy.  Úloha je opakovacia, mali by ju žiaci zvládnuť riešiť samostatne. Najskôr im vysvetlíme zadanie. Žiaci spoločne pomenujú predmety na obrázkoch a navrhnú, aké by mohli byť. Slová potom samostatne napíšu.  HUPS môže povedať žiakom, že podobný vietor, ktorý im občas rozfúka slová pri didaktickej hre *Nezbedný vietor*, bol asi aj v pracovnom zošite. Rozfúkal mravčekom medzi cestičky v mravenisku vety, rozdelil ich na dve časti a pomiešal. Úlohou prvákov je vyfarbiť obe časti vety rovnakou farbou (veta je napísaná v rovnakom geometrickom útvare). |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Š, š***  Písanie – **veľké písané *Š,* malé písané *š*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Etická výchova | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *Š, š*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *Š, š*  b.2) Písať správne slová a vety vytvorené z daných písmen |
| afektívny | c.3) Rozprávať o bezpečnom správaní pri hre |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, vety na kartičkách napísané po jednotlivých slovách, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. zapísať informáciu podľa obrázka *(2. úroveň – porozumenie)* 3. čítať slová s rovnakým slovotvorným základom *(2. úroveň – porozumenie)* 4. tvoriť vety podľa zadania *(3. úroveň – aplikácia)* 5. písať vety o obrázku *(3. úroveň – aplikácia)* 6. písať správne tlačené tvary *Š, š (1. úroveň – zapamätanie)* 7. rozprávať o bezpečnom správaní pri hre *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. fixačná časť | * Didaktická hra *Detektív* * Šlabikár, strana 45, úloha 1   + zapísanie informácie podľa obrázka      * Šlabikár, strana 45, úloha 2   + určenie rovnakej časti slov      * Šlabikár, strana 45, úloha 3   + čítanie krátkeho textu   + znázornenie vety pohybom      * Didaktická hra *Drep – skok* | 20´ | Opis didaktickej hry je v metodickej príručke. Dôvodom jej zaradenia je precvičiť čítanie, porozumenie obsahu jednotlivých viet a orientáciu v texte. Na tabuľu napíšeme vety: *Strýko Šimon má plný košík húb. Babička varí šalát a fašírky. Nataša má nové šaty s mašľou. Potrebujeme čistý zošit. Naša škola je pekná. Lukáš si spravil šarkana. Tomáš je šikovný a slušný. Muškát je pekný kvet.* Žiaci vety najskôr spoločne prečítajú. Potom sa môžeme pýtať: *Kto z vás je dobrý detektív a zistí, z ktorej vety sa dozvieme, čo varí babička? Kto z vás je dobrý detektív a zistí, z ktorej vety sa dozvieme, kto si spravil šarkana?...*  HUPS môže povedať žiakom, že má kamaráta škriatka Šimona a ten má na svojich poličkách v izbe neporiadok. Má tam rozhádzané rôzne predmety. Niektoré z nich majú v názve hlásku *Š*, niektoré dokonca i dve hlásky *Š.* HUPS ich chce označiť, ale potrebuje pomoc prvákov.  Žiaci spoločne pomenujú predmety na poličkách. Potom samostatne označia tie, ktoré majú v názve *Š* a na linajku napíšu tie, ktoré majú v názve dve hlásky *Š* (*šiška, šašo*).  Pri riešení úlohy môžeme použiť *MMD/Nácvičné obdobie/písmeno Š/Práca so šlabikárom/str. 45, úloha 1.*  Žiaci najskôr spoločne prečítajú všetky slová v šiškách. Podobné úlohy už riešili, preto môžu pracovať samostatne. Pri kontrole prečítajú vyznačenú časť slova v každej šiške. Žiakov pochválime za samostatnosť pri práci.  Pri riešení úlohy môžeme použiť *MMD/Nácvičné obdobie/písmeno Š/Práca so šlabikárom/str. 45, úloha 2.*  HUPS môže povedať žiakom, že budú čítať o tom, ako pokračoval pri šašovinách pred zrkadlom. Robil všelijaké grimasy. Našťastie bol sám, tak ho nikto nevidel.  Žiaci najskôr čítajú spoločne pomalším a plynulým tempom. Potom môžu vety, v ktorých sú jeho činnosti opísané, znázorniť pohybom. Prípadne sa môžu zahrať „na zrkadlo“ – v dvojiciach po sebe činnosti opakujú.  Pripomenieme im, aby nezabúdali na bezpečné správanie pri takýchto hrách. Vysvetlíme im zvýraznené slovo.  Text žiaci čítajú opakovane. Môžu sa tiež zahrať na „hadíka“ pri čítaní – každý žiak prečíta jednu vetu, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík). Vety môžu čítať od poslednej k prvej.  Úlohu b) riešia samostatne po hre *Drep – skok.*  (Riešenie: *guláš, píše, taška, šál, fašírka*)    Dôvodom zaradenia didaktickej hry je precvičiť si pamäť a identifikovať slová v texte. Žiaci sa postavia vedľa lavíc. Hovoríme slová, ktoré boli alebo neboli v prečítanom texte, môžeme použiť aj slová z úlohy za textom (šlabikár, strana 45, úloha 3 b). Žiaci spravia drep, ak slovo bolo v texte, a vyskočia, ak slovo v texte nebolo. |
|  | **1. hodina, časť PÍSANIE** |  |  |
| 1. expozičná časť | * Šlabikár, strana 45, písanie tlačených písmen      * Písanie, zošit 6, strana 5 | 20´ | Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno Š/Pracovný list písmeno Š, Pracovný list písmeno š.*  Pri riešení úlohy môžeme použiť *MMD/Nácvičné obdobie/písmeno Š/Práca so šlabikárom/tlačené š, Š.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu.  Skôr než žiaci začnú nacvičovať písanie slov, najskôr ich nahlas povedia, rozložia na hlásky a povedia počet hlások v slove. Prácu žiakov priebežne kontrolujeme a hodnotíme a chválime za ich pokrok.  Po napísaní horného bloku riadkov na strane prerušíme písanie.  Žiaci vyfarbia ľubovoľnou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Dolnú časť strany môžeme zadať ako domácu úlohu.  Pri sebahodnotení sa žiaci môžu zamerať na dodržanie správnej polohy mäkčeňa v písmene *š*.  Žiaci môžu zakrúžkovať farbičkou v každom riadku slovo, ktoré sa im najviac vydarilo. |
| 2. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať mená spolužiakov, v ktorých je hláska *Š.* Pochválime ich za prácu na hodine. |
|  | **2. hodina** |  |  |
| 1. expozičná časť | * Pracovný zošit, strana 38, čítanie o zvieratách      * Pracovný zošit, strana 38, úloha 1 | 10´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *Š* a prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *škatuľovke*.  HUPS môže povedať žiakom, že znova bol nezbedný vietor v ich triede a odfúkol medzery medzi slovami v prvej úlohe v pracovnom zošite. Aby sa slová dali čítať, prváci ich musia oddeliť čiarami.  Žiaci samostatne čítajú a oddeľujú slová v riadku. Potom ich spoločne prečítajú. Spýtame sa ich, ktoré slová pomenúvajú potraviny. Žiaci tieto slová povedia a potom zapíšu na linajku. Môžu písať tlačeným písmom (*ČEREŠŇA, PAŠTÉTA, ŠĽAHAČKA, ŠUNKA*). |
| 2. fixačná časť | * Pracovný zošit, strana 38, úloha 2   + dopisovanie slabík do slov      * Didaktická hra *Vety spia* * Pracovný zošit, strana 38, úloha 3   + písanie viet o obrázku      * Pracovný zošit, strana 38, úloha 4      * Písanie, zošit 6. strana | 30´ | HUPS môže povedať žiakom, že v pracovnom zošite je šarkan s dlhým chvostom. Na mašliach mal napísané slová. HUPS ich chcel vyfarbiť, ale podarilo sa mu zmazať časti slov. Je z toho smutný, lebo šarkan teraz nemá pekný chvost. Prosí prvákov o pomoc, aby dopísali slová na mašle.  Žiakom vysvetlíme zadanie. Slová, ktoré majú byť na mašliach, sú napísané v zátvorkách. Žiaci môžu po dopísaní slabiky do slova na obrázku mašle prečiarknuť slovo v zátvorkách. Môžu písať ľubovoľným typom písma.  Dôvodom zaradenia hry je precvičiť skladanie a čítanie viet a zmena činnosti na hodine. Pripravíme si vety, ktoré napíšeme po slovách na kartičky. Každá veta by mala byť napísaná inou farbou alebo iným typom písma. Kartičky rozdáme žiakom (každý má aspoň jednu kartičku). Najskôr všetci prečítajú svoje slová. Potom si ľahnú na lavicu, akoby spali. Učiteľ povie: *Zobudí sa a pred tabuľu príde veta...* Povie niektorú z viet, ktoré napísal po slovách na kartičky. Žiaci, ktorí majú slová z danej vety, sa postavia a pred tabuľou sa zoradia tak, aby veta mala správny slovosled. Ostatní žiaci potom vetu prečítajú.  Môžeme použiť vety: *Potrebuješ nové šaty? Naša škola je blízko kostola. Miško stratil šál. Malá myš sa skryla. Nataša zjedla všetky arašidy. Poznáš rozprávku o šašovi?...*  Žiaci najskôr opíšu obrázok. Potom povedia vety a aspoň dve z nich napíšu. Napríklad: *Matúš je veselý. V taške má nákup.*  Úlohu žiaci vypracujú samostatne.  Pri sebahodnotení sa môžu zamerať na správne vyznačenie slov v prvej úlohe. |
| 3. záverečná časť | * Vyhodnotenie práce na hodine | 5´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ť, ť***  Písanie – **veľké písané *Ť,* malé písané *ť*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *Ť* v reči  a.2) Určiť hlásku *Ť* na začiatku, vo vnútri a na konci slova  b.1) Čítať všetky tvary písmen *Ť, ť*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *Ť, ť*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o potrebe starostlivosti o zuby |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, kartičky so slovami, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *Ť* v reči *(1. úroveň – zapamätanie)* 2. sluchovo určiťpozíciu hlásky *Ť* na začiatku, vo vnútri a na konci slova *(2. úroveň – porozumenie)* 3. určiť grafickú podobu tvarov písmen *Ť, ť (1. úroveň – zapamätanie)* 4. čítať všetky tvary písmena *Ť (1. úroveň – zapamätanie)* 5. čítať plynule slová a vety s novým písmenom *(1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. písať slová o obrázku *(3. úroveň – aplikácia)* 8. nakresliť obrázok podľa textu *(3. úroveň – aplikácia)* 9. písať správne veľké písané *Ť,* malé písané *ť (1. úroveň – zapamätanie)* 10. rozprávať o potrebe starostlivosti o zuby *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Didaktická hra *Rýchle slová*   + opakovanie čítania známych slov * Motivačné rozprávanie | 5´ | Opis didaktickej hry je v metodických komentároch. Dôvodom jej zaradenia je precvičiť pohotové čítanie známych slov (techniku čítania slov). Môžeme použiť kartičky so slovami, ktoré máme z predchádzajúcich hodín.  HUPS môže povedať žiakom, že sa mu raz snívalo o boľavom zube, ktorý mu musel zubár ťahať. Ako to celé dopadlo, si prváci vypočujú alebo prečítajú v príbehu v šlabikári. Najskôr sa však naučia poznať a čítať rodinku nového písmena, ktoré je na začiatku slova *ťahať.* Žiaci určia písmeno. |
| 3. expozičná časť | * Vyvodenie tvarov písmena *Ť* na nápovednej tabuli      * Šlabikár, strana 46, vyvodenie všetkých tvarov písmena *Ť*      * Šlabikár, strana 46   + práca s vyvodzovacími obrázkami | 8´ | Žiakom ukážeme nápovedný obrázok ťavy na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *Ť* predstavíme rodinku písmena *Ť: veľké* *tlačené Ť, malé tlačené ť, veľké písané Ť, malé písané ť*.  Spoločne so žiakmi opakujeme názvy písmen. Rodinku písmena *Ť* žiaci môžu predstaviť aj HUPSOVI.  Po pomenovaní písmen na nápovednej tabuli si žiaci otvoria šlabikár na strane 46, pomenujú nápovedný obrázok a prečítajú všetky tvary písmena *Ť* pod ním.  Žiaci pomenujú obrázky v jednotlivých riadkoch a určia pozíciu hlásky *Ť* v slovách. Môžu hovoriť ďalšie slová s hláskou *Ť* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno Ť/Vyvodzovacie obrázky.* |
| 4. fixačná časť | * Motivačný text *Ako sa podľa HUPSA ťahá zub*   + počúvanie príbehu   + rozhovor o prečítanom texte | 10´ | So žiakmi sa presunieme do zadnej časti triedy (mimo lavíc).  Spoločne prečítame text o tom, ako sa podľa HUPSA ťahá boľavý zub. Žiaci by si mali uvedomiť, že HUPSOV postup nie je správny. HUPS sa zubára bojí, nenechá sa ošetriť a pred ošetrením uteká.  V krátkom riadenom rozhovore sa môžeme žiakov spýtať na to, či aj oni majú skúsenosť s návštevou zubára, či sa báli. HUPS žiakov poprosí o radu, ako sa má správne správať u zubára a prečo je dôležité včasné ošetrenia u zubára.  Text prečítame so žiakmi opakovane. |
|  | **1. hodina, časť PÍSANIE** |  |  |
| 1. expozičná časť | * Písanie, 6. zošit, strana 6   + rozcvičenie rúk   + ukážka správneho tvaru písmena a postupu písania | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *Ť* v záložkách pod sebou. Žiaci prečítajú všetky tvary písmena *Ť* a povedia, ktoré písmená sa budú učiť písať (sú vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *Ť* a malého písaného *ť*, *MMD/Nácvičné obdobie/písmeno Ť/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *Ť* a malého písaného *ť* vystretou rukou vo vzduchu spolu s animáciou. Môžeme sa ich spýtať, na ktoré písmeno sa *Ť* podobá a čím sa od neho líši (podobá sa na *T* a líši sa mäkčeňom).  Žiaci nacvičujú písanie písaných tvarov písmen *Ť, ť* v cvičnom zošite.  Môžeme ich upozorniť na umiestnenie mäkčeňa v malom písanom *ť*. |
| 2. fixačná časť | * Písanie, 6. zošit, strana 6, nácvik písania veľkého tvaru písmena      * + precvičovanie grafickej podoby písmena      * Písanie, 6. zošit, strana 6   + písanie tvarov písmen *Ť, ť*      * Písanie, 6. zošit, strana 7   + písanie slov | 12´ | Keď žiaci zvládli tvar písmen *Ť, ť* v cvičnom zošite, pokračujú v predpisovom zošite. Najskôr môžu obtiahnuť tvar veľkého písaného *Ť* a malého písaného *ť,* ktoré sú doplnené šípkami s číslami vyjadrujúcimi postupnosť pri písaní. Žiaci opíšu postup*,* potomobťahujú tvar písmen rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *Ť* a malého písaného *ť*. Cieľom tejto úlohy je utvrdiť si správnu grafickú podobu oboch písmen. Žiakov priebežne kontrolujeme.  Žiaci obtiahnu zväčšený tvar písmen *Ť, ť* v prvom riadku, môžu písať perom. Upozorníme ich na šípky a bodky – správny smer a rozstupy písmen pri písaní.  Pri sebahodnotení sa žiaci môžu zamerať na správne umiestnenie mäkčeňa. Môžu zakrúžkovať ľubovoľnou farbičkou slovo, ktoré sa im najviac vydarilo.  Skôr než žiaci začnú nacvičovať písanie slov, povedia ich nahlas, rozložia na hlásky a povedia počet hlások v slove. Prácu žiakov priebežne kontrolujeme a hodnotíme, chválime ich za pokrok.  Po napísaní horného bloku riadkov na strane prerušíme písanie.  Žiaci vyfarbia ľubovoľnou farbou plôšku, ktorá predeľuje stranu. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *Ť.* Môžu zopakovať, prečo je dôležité pravidelne sa starať o zuby. |
|  | **2. hodina, časť PÍSANIE** |  |  |
| 1. expozičná časť | * Didaktická hra *Nájdi dvojicu* * Písanie, 6. zošit, strana 7   + precvičenie písania      * Písanie, 6. zošit, strana 8   + precvičenie písania | 25´ | Opis didaktickej hry je v metodických komentároch. Dôvodom jej zaradenia je tvorenie dvojíc slov, ktoré sa k sebe najviac hodia, a opakovanie čítania slov. Môžeme použiť dvojice slov: *pero – písať, farbičky – kresliť, ryba – plávať, loďka – veslovať, auto – cestovať, krídla – lietať, darček – darovať, slnko – svietiť, jedlo – jesť, príklad – počítať...*  Pred písaním vždy zaradíme krátke rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Skôr než žiaci začnú nacvičovať písanie slov, nahlas ich povedia, rozložia na hlásky a povedia počet hlások v slove. Prácu žiakov priebežne kontrolujeme a hodnotíme a chválime za ich pokrok.  Pri sebahodnotení sa žiaci môžu zamerať na správne umiestnenie mäkčeňov.  Žiaci môžu zakrúžkovať farbičkou v každom riadku slovo, ktoré sa im najviac vydarilo.  Žiaci prečítajú vety a potom ich samostatne prepíšu písaným písmom.  Dolnú časť strany môžeme zadať ako domácu úlohu. Nesmieme zabudnúť na dôkladné vysvetlenie zadania. |
|  | **2. hodina, časť ČÍTANIE** |  |  |
| 1. fixačná časť | * Šlabikár, strana 46, úloha   + dopísanie slov k obrázku * Šlabikár, strana 46   + čítanie slov s novým písmenom      * Pracovný zošit, strana 36, úloha 3   + kreslenie obrázka podľa textu      * Pracovný zošit, strana 36, úloha 4 | 18´ | Žiaci najskôr prečítajú príbeh o HUPSOVI, potom navrhnú slová, môžu ich napísať aj na tabuľu. Do šlabikára píšu samostatne. Riešenie: *sadnúť si*, *čakať*, *poďakovať*, *odísť...*  Žiaci najskôr spoločne prečítajú každý stĺpec rovnomerným pomalším a plynulým tempom. Potom čítajú slová tak, že čítajú stĺpce súvisle ako vlnovku (každý druhý stĺpec začnú čítať zospodu, aby nadviazali na posledné slovo predchádzajúceho stĺpca). Dôležité je, aby mali žiaci rovnaké tempo čítania a „nestratili“ sa v texte.  Pri riešení úlohy môžeme použiť *MMD/Nácvičné obdobie/písmeno Ť/Práca so šlabikárom/str. 46, NOVÉ SLOVÁ.*  Úloha je opakovacia, žiaci by ju mali zvládnuť riešiť samostatne. Najskôr im vysvetlíme zadanie. Žiaci spoločne prečítajú vety a samostatne nakreslia obrázok.  HUPS môže povedať žiakom, že skryl do obrázkov čerešní niekoľko mien. Úlohou prvákov je prečítať slabiky v čerešniach a rozhodnúť, ktoré dvojice tvoria meno. Tie vyfarbia. Riešenie: *FEDOR, GREGOR, FILIP, NAĎA.*  Pri sebahodnotení sa môžu zamerať na správne nakreslenie obrázka v tretej úlohe. |
| 2. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ť, ť***  Písanie – **veľké písané *Ť,* malé písané *ť*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *Ť, ť*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *Ť, ť*  b.2) Písať správne slová a vety vytvorené z daných písmen |
| afektívny | c.3) Rozprávať o potrebe starostlivosti o zuby |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, slová na kartičkách, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. doplniť slová do viet podľa významu *(2. úroveň – porozumenie)* 3. prerozprávať text z iného pohľadu *(2. úroveň – porozumenie)* 4. tvoriť vety podľa zadania *(3. úroveň – aplikácia)* 5. písať správne tlačené tvary písmen *Ť, ť (1. úroveň – zapamätanie)* 6. rozprávať o potrebe starostlivosti o zuby *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Didaktická hra *Tichá* * Šlabikár, strana 47, úloha 1   + doplnenie slov do viet podľa významu | 15´ | Dôvodom zaradenia didaktickej hry je opakovať čítanie slov. Ak ukážeme slovo, ktoré súvisí so starostlivosťou o zuby a stravovaním, odpovedia *áno*. Potom slovo spoločne prečítajú. Môžeme použiť aj kartičky so slovami, ktoré budú žiaci dopĺňať do viet v šlabikári.  Žiaci prečítajú HUPSOVI neúplné vety a slová v zátvorkách na konci úlohy. Rozhodnú, do ktorých viet ich doplnia. Slová dopíšu a vety potom spoločne prečítajú HUPSOVI. Žiakov pochválime za samostatnosť pri práci.  Pri riešení úlohy môžeme použiť *MMD/Nácvičné obdobie/písmeno Ť/Práca so šlabikárom/str. 47, úloha 1.* |
| 3. fixačná časť | * Šlabikár, strana 47, úloha 3   + čítanie krátkeho textu   + prerozprávanie textu z iného pohľadu      * Šlabikár, strana 47, úloha 2        * Šlabikár, strana 47, písanie tlačených písmen | 25´ | Žiakom povieme, že budú čítať pokračovanie rozprávania o HUPSOVÝCH pokazených zúbkoch. Najskôr čítajú text spoločne rovnomerným a plynulým tempom. Zaujímavé v texte je, že výskyt pokazených zúbkov sa tu prezentuje ako niečo príjemné, veľmi pozitívne, dokonca má z toho niekto veľké potešenie. Žiakom povieme, že túto zmenu spôsobil rozprávač tejto časti textu – zubný kaz. Spýtame sa ich, či vedia prečo.  Žiakov rozdelíme na dve skupiny.  **Prvá skupina** bude samostatne riešiť úlohu 2.  **Druhá skupina** bude spoločne s učiteľom čítať text v úlohe 3.  Žiakom vysvetlíme zadanie a sami vymyslia a napíšu názov zubnej pasty pre HUPSA, obrázok vyfarbia.  S druhou skupinou čítame individuálne text z úlohy 3.  V úlohe b) žiaci prečiarknu slová, ktoré neboli v texte. Riešenie: *starosť, radosťou.*  Po uplynutí určeného časového úseku prácu skupín vymeníme.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno Ť/Pracovný list písmeno Ť, Pracovný list písmeno ť.*  Pri riešení úlohy môžeme použiť *MMD/Nácvičné obdobie/písmeno Ť/Práca so šlabikárom/tlačené ť, Ť.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať mená spolužiakov, v ktorých je hláska *Ť.* Pochválime ich za prácu na hodine. |
|  | **2. hodina** |  |  |
| 1. expozičná časť | * Didaktická hra *Telefón* * Pracovný zošit, strana 39, čítanie o zvieratách | 10´ | Dôvodom zaradenia didaktickej hry je precvičiť grafickú podobu a čítanie slov. Na lavicu rozložíme kartičky so známymi slovami. Žiaci ich najskôr spoločne prečítajú. Potom sa presunú do zadnej časti triedy (mimo lavíc). Rozdelia sa do troch skupín, ktoré sa postavia do zástupu chrbtom k lavici so slovami. Posledný z každého zástupu je rovnako vzdialený od lavice – asi 1 m. K prvým žiakom v zástupoch sa postavíme a každému pošepkáme do ucha niektoré zo slov na kartičkách, napr. *reťaz*. Žiaci na povel začnú šepkať slovospolužiakovi, ktorí stoja za nimi (klasická hra na telefón). Posledný žiak podíde k lavici a zoberie do ruky kartičku so správnym slovom, ktoré sa dozvedel „z telefónu“.  Vyhráva skupina, ktorá skôr a správne určí dané slovo. Posledný žiak sa premiestni na začiatok (k učiteľovi) a hra môže pokračovať.  Žiaci pomenujú všetky tvary písmena *Ť* a prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *ťave*. |
| 2. fixačná časť | * Pracovný zošit, strana 39, úloha 1   + priradenie slov k obrázku      * Pracovný zošit, strana 39, úloha 2   + priraďovanie slov      * Pracovný zošit, strana 39, úlohy 3 a 4      * Didaktická hra *Nezbedný vietor* * Písanie, 6. zošit, strana 9 | 30´ | HUPS sa môže spýtať žiakov, či vedia povedať bez toho, aby si prečítali zadanie, čo budú v úlohe robiť. Predpokladáme, že budú vedieť správnu odpoveď. Žiaci samostatne pospájajú slová s obrázkami. Prácu spoločne skontrolujeme.  Žiaci najskôr prečítajú všetky slová v tabuľkách, potom povedia správne slovné spojenie a vyfarbia ho. Čítať môžu striedavo chlapci a dievčatá alebo individuálne. Slovné spojenia môžu použiť vo vetách.  Úlohy sú opakovacie, preto ich žiaci môžu riešiť samostatne.  Prácu priebežne kontrolujeme a žiakov chválime za samostatnosť.  Pri sebahodnotení sa môžu zamerať na správne priradenie slov k obrázkom v prvej úlohe.  Dôvodom zaradenia hry je opakovanie čítania známych slov napísaných písaným i tlačeným písmom a zmena činnosti na hodine.  Na magnetickú tabuľu umiestnime dva stĺpce slov. (Ak nie je v triede dostatočne veľká magnetická tabuľa, žiaci môžu pracovať na zemi, ale všetky slová sú napísané na kartičkách – tlačené i písané tvary.) V prvom stĺpci sú známe slová napísané písaným písmom a vedľa nich pripnuté kartičky s tými istými slovami napísanými tlačeným písmom tak, aby tvorili dvojice. Žiaci najskôr prečítajú všetky slová v oboch stĺpcoch. Potom im HUPS povie, aby sa otočili chrbtom k slovám. Môžu zaspievať krátku pieseň. Počas spievania učiteľ alebo vybraný žiak premiestni niektoré slová na kartičkách tak, aby netvorili dvojice tlačených a písaných tvarov tých istých slov. HUPS povie žiakom, že sa môžu pozrieť na slová, ktoré nezbedný vietor rozfúkal. Úlohou žiakov je znova vytvoriť dvojice rovnakých slov. Môžeme použiť slová: *labuť, reťaz, píšťalka, plášť, kosť, hosť, plť, šťava, ťava, povesť, šesť, šťuka, šťastný...*  Písanie je výhodné začať úlohou v spodnej časti strany. Je podobná ako v 5. zošite, strana 23. Žiakom vysvetlíme zadanie, spoločne povedia slová. Potom ich samostatne napíšu do zošita spolu s jednoduchou vetou.  Odpisovanie viet v hornej časti strany môžeme zadať ako domácu úlohu. |
| 3. záverečná časť | * Vyhodnotenie práce na hodine | 5´ | Prácu žiakov hodnotíme individuálne, oceňujeme a zdôrazňujeme každé napredovanie. |